**LIETUVOS AUTOMOBILIŲ KELIŲ DIREKCIJA**

**PRIE SUSISIEKIMO MINISTERIJOS**

PATVIRTINTA

Ikiprekybinio pirkimo komisijos, sudarytos Lietuvos automobilių kelių direkcijos prie Susisiekimo ministerijos direktoriaus

2017 m. rugpjūčio 2 d. įsakymu Nr. TV-48,

2018 m. balandžio 10 d. protokolu Nr. 6-287

**„NANOMEDŽIAGOMIS MODIFIKUOTO ASFALTO MIŠINIO, DIDINANČIO AUTOMOBILIŲ KELIŲ DANGŲ TVARUMĄ, SUKŪRIMAS“**

**IKIPREKYBINIO PIRKIMO SĄLYGOS**

|  |  |
| --- | --- |
| I. BENDROSIOS NUOSTATOS | 2 psl. |
| II. IKIPREKYBINIO PIRKIMO OBJEKTAS | 2 psl. |
| III. IKIPREKYBINIO PIRKIMO ETAPAI, TRUKMĖ IR BIUDŽETAS | 2 psl. |
| IV. IKIPREKYBINIO PIRKIMO PROCEDŪROS IR TERMINAI | 3 psl. |
| V. DALYVIŲ PASIŪLYMŲ RENGIMO IR PATEIKIMO REIKALAVIMAI | 4 psl. |
| VI. REIKALAVIMAI DALYVIAMS | 6 psl. |
| VII. PASIŪLYMŲ VERTINIMAS IR DALYVIŲ SĄRAŠO SUDARYMAS | 8 psl. |
| VIII. IKIPREKYBINIO PIRKIMO ĮGYVENDINIMAS | 9 psl. |
| IX. IKIPREKYBINIO PIRKIMO SUTARTYS | 10 psl. |
| X. INTELEKTINĖ NUOSAVYBĖ IR KONFIDENCIALIOS INFORMACIJOS APSAUGA | 10 psl. |
| XI. SKUNDŲ PATEIKIMAS IR NAGRINĖJIMAS | 11 psl. |
| PRIEDAI: |  |
| 1. IKIPREKYBINIO PIRKIMO OBJEKTO APRAŠYMAS | 12 psl. |
| 2. TECHNINĖ SPECIFIKACIJA | 15 psl. |
| 3. PASIŪLYMO FORMA | 18 psl. |
| 4. PASIŪLYMŲ IR REZULTATŲ VERTINIMO TVARKA | 21 psl. |
| 5. IKIPREKYBINIO PIRKIMO SUTARTIES PROJEKTAS | 28 psl. |
| 6.IKIPREKYBINIO PIRKIMO REZULTATO PRIĖMIMO-PERDAVIMO AKTAS | 43 psl. |

**I. BENDROSIOS NUOSTATOS**

1. Ikiprekybinis pirkimas vykdomas vadovaujantis Lietuvos Respublikos viešųjų pirkimų įstatymo 15 straipsnio 2 dalies 2 punkto nuostatomis, Lietuvos Respublikos Vyriausybės 2015 m. liepos 1 d. nutarimu Nr. 709 patvirtintu Ikiprekybinių pirkimų vykdymo tvarkos aprašu (toliau – Aprašas) ir šiomis ikiprekybinio pirkimo sąlygomis (toliau – Sąlygos).
2. **Perkančioji organizacija** – Lietuvos automobilių kelių direkcija prie Susisiekimo ministerijos, kodas 188710638, J. Basanavičiaus g. 36, LT-03109 Vilnius, tel. (8 5) 232 9600, el. p. lakd@lakd.lt. Perkančioji organizacija yra pridėtinės vertės mokesčio (toliau – PVM) mokėtoja.
3. Šiuose ikiprekybinio pirkimo dokumentuose vartojamos sąvokos: **ikiprekybinis pirkimas** – mokslinių tyrimų ir (arba) eksperimentinės plėtros (toliau – MTEP) paslaugų, išskyrus tas, iš kurių gauta nauda naudojama tik perkančiosios organizacijos poreikiams tenkinti ir už kurias viską sumoka perkančioji organizacija arba kurios laikomos valstybės pagalba, įsigijimas siekiant sukurti inovatyvųjį produktą; **dalyvis** – juridinis asmuo ar tokių asmenų grupė, kita organizacija ar jos padalinys, pateikę pasiūlymą dalyvauti ikiprekybiniame pirkime; **koordinuojančioji organizacija** – Mokslo, inovacijų ir technologijų agentūra. Kitos ikiprekybinio pirkimo dokumentuose vartojamos sąvokos atitinka Ikiprekybinių pirkimų vykdymo tvarkos apraše, patvirtintame Lietuvos Respublikos Vyriausybės 2015 m. liepos 1 d. nutarimu Nr. 709 „Dėl Ikiprekybinių pirkimų vykdymo tvarkos aprašo patvirtinimo“ apibrėžtas sąvokas.
4. Ikiprekybinis pirkimas atliekamas laikantis inovatyvumo, konkurencingumo, rizikos ir naudos pasidalijimo ir vertės už pinigus principų.
5. Perkančiosios organizacijos interneto svetainėje ([lakd.lrv.lt](http://lakd.lrv.lt)) skelbiama informacija apie įgyvendinamą projektą, jo tikslus, rezultatus ir informacija apie finansavimą iš Europos Sąjungos Regioninės plėtros fondo. Projekto įgyvendinimo pradžioje visuomenei gerai matomoje vietoje bus pakabintas bent vienas plakatas (ne mažesnis kaip A3 formato), kuriame bus pateikiama informacija apie įgyvendinamą projektą ir finansavimą iš Europos Sąjungos Regioninės plėtros fondo lėšų.

**II. IKIPREKYBINIO PIRKIMO OBJEKTAS**

1. Ikiprekybiniu pirkimu siekiama įsigyti Nanomedžiagomis modifikuoto asfalto mišinio, didinančio automobilių kelių dangų tvarumą, sukūrimo paslaugas. Ikiprekybinio pirkimo objekto aprašymas pateiktas Sąlygų priede Nr. 1 „Ikiprekybinio pirkimo objekto aprašymas“. Reikalavimai ikiprekybinio pirkimo objektui nustatyti Sąlygų priede Nr. 2 „Techninė specifikacija“.

**III. IKIPREKYBINIO PIRKIMO ETAPAI, TRUKMĖ IR BIUDŽETAS**

1. Ikiprekybinio pirkimo procedūrą sudaro **3 etapai**. Kiekvienas etapas baigiasi dalyvių konkurencija, kai po kiekvieno etapo dalyvių skaičius mažėja, siekiant atrinkti tuos dalyvius, kurių pateiktas pasiūlymas labiausiai atitinka ikiprekybinio pirkimo techninę specifikaciją.
2. Visų ikiprekybinio pirkimo etapų bendra trukmė – **30 mėn.** Dalyvio prašymu Perkančiajai organizacijai pratęsus III ikiprekybinio pirkimo etapą bendra ikiprekybinio pirkimo trukmė negali būti didesnė nei 33 mėnesiai:

|  |  |  |
| --- | --- | --- |
| Etapas | Trukmė | Maksimalus finansuojamų dalyvių skaičius |
| I etapas (koncepcijos sukūrimas ir patvirtinimas) | 6 mėn. | 4 |
| II etapas (prototipo sukūrimas) | 12 mėn. | 3 |
| III etapas (bandomosios partijos sukūrimas) | 12 mėn.\*) | 2 |
| \*) III etapo įvykdymo terminas gali būti pratęstas 3 mėn. |

1. Ikiprekybinio pirkimo biudžetas – 536 998,36 Eur su PVM.

|  |  |  |  |
| --- | --- | --- | --- |
|  | I etapas (koncepcijos sukūrimas ir patvirtinimas)  | II etapas (prototipo sukūrimas) | III etapas (bandomosios partijos sukūrimas) |
| Biudžetas, Eur \*) | 41 026,68 | 252 705,00 | 243 266,68 |
| Maksimali fiksuota kaina vienam dalyviui, Eur | 10 256,67 | 84 235,00 | 121 633,34 |
| \*) Nurodytas perkančiosios organizacijos biudžetas, tačiau prie ikibrekybinio pirkimo rezultato sukūrimo dalyvis taip pat turi prisidėti savomis lėšomis. |

1. Išlaidos, viršijančios dalyvio pasiūlyme nurodytą fiksuotą kainą, tenka pačiam dalyviui.
2. Jeigu Perkančioji organizacija nustato, kad pirkimo objektas ar jo techniniai, funkciniai, kiekybės ir kokybės kriterijai neatitinka pirkimo sutartyje ir Sąlygose nustatytų reikalavimų, dalyviui mokėtina fiksuota kaina mažinama pirkimo sutartyje nustatyta tvarka proporcingai pasiektiems rezultatams. Jeigu pirkimo objektas ar jo techniniai, funkciniai, kiekybės ir kokybės kriterijai neatitinka pirkimo sutartyje ir Sąlygose nustatytų reikalavimų dėl dalyvio kaltės, fiksuota kaina dalyviui perkančiosios organizacijos sprendimu gali būti nemokama.

|  |  |  |  |
| --- | --- | --- | --- |
| Etapai | Perkančiosios organizacijos lėšos (Eur) | ES struktūrinių fondų lėšos (Eur) | Iš viso (Eur) |
| I etapas (koncepcijos sukūrimas ir patvirtinimas) | 6 154,00 | 34 872,68 | 41 026,68 |
| II etapas (prototipo sukūrimas) | 37 905,75 | 214 799,25 | 252 705,00 |
| III etapas (bandomosios partijos sukūrimas) | 36 490,00 | 206 776,68 | 243 266,67 |

**IV. IKIPREKYBINIO PIRKIMO PROCEDŪROS IR TERMINAI**

1. Informacija apie šį ikiprekybinį pirkimą (ikiprekybinio pirkimo sąlygos, pasiūlymų pateikimo terminas, informacija apie ikiprekybinio pirkimo procedūros eigą, atsakymai dalyviams, nustatytus kiekvieno ikiprekybinio pirkimo laimėtojus ir kt.), viešai skelbiama perkančiosios organizacijos interneto svetainėje ([lakd.lrv.lt](http://lakd.lrv.lt)) ir koordinuojančiosios organizacijos interneto svetainėje ([www.mita.lt](http://www.mita.lt)).
2. Perkančioji organizacija ne vėliau kaip likus 5 dienoms iki nustatyto pasiūlymų pateikimo termino pabaigos turi teisę patikslinti ikiprekybinio pirkimo dokumentus. Ikiprekybinio pirkimo dokumentų patikslinimai skelbiami tokia pat forma ir ten pat, kur paskelbta pirmoji ikiprekybinio pirkimo dokumentų redakcija, taip pat ne vėliau kaip likus 5 dienoms iki nustatyto pasiūlymų pateikimo termino pabaigos atskirai raštu informuojami dalyviai.
3. Dalyviai ne vėliau kaip likus 10 darbo dienų iki pasiūlymų pateikimo termino pabaigos turi teisę prašyti perkančiosios organizacijos paaiškinti ikiprekybinio pirkimo dokumentus, taip pat papildomos su ikiprekybiniu pirkimu susijusios informacijos. Pirkimo komisija privalo ne vėliau kaip per 5 darbo dienas nuo rašytinių prašymų gavimo, laikydamasi ikiprekybinio pirkimo dokumentuose paskelbtos informacijos teikimo tvarkos, bet ne vėliau kaip per 5 darbo dienas nuo rašytinių prašymų gavimo pateikti dalyviams atsakymus į prašymus. Perkančioji organizacija atsakymus į dalyvių prašymus skelbia viešai, bet nenurodo, iš ko gavo prašymą teikti paaiškinimą. Atsakymai dėl ikiprekybinio pirkimo dokumentų ir papildoma informacija turi būti skelbiami tokia pat forma ir ten pat, kur paskelbti ikiprekybinio pirkimo dokumentai.

Dalyvių prašymai paaiškinti (patikslinti) ikiprekybinio pirkimo dokumentus perkančiajai organizacijai turi būti pateikti el. paštu adresu ikiprekybiniai@lakd.lt. Dalyviai turi būti aktyvūs ir pateikti klausimus ar prašyti ikiprekybinio pirkimo dokumentų paaiškinimų (patikslinimų) iškart po susipažinimo su iki prekybinio pirkimo dokumentų nuostatomis.

1. Perkančioji organizacija savo iniciatyva ne vėliau kaip likus 14 darbo dienų iki pasiūlymų pateikimo termino pabaigos gali rengti ikiprekybinio pirkimo dokumentų viešą aptarimą, apie tai paskelbdama tokia pat forma ir ten pat, kur paskelbti ikiprekybinio pirkimo dokumentai. Jeigu perkančioji organizacija rengia susitikimą su dalyviais, ji surašo šio susitikimo protokolą. Protokole fiksuojami visi šio susitikimo metu pateikti klausimai dėl ikiprekybinio pirkimo dokumentų ir atsakymai į juos. Protokolas skelbiamas viešai perkančiosios organizacijos interneto svetainėje ([lakd.lrv.lt](http://lakd.lrv.lt)) ir koordinuojančiosios organizacijos interneto svetainėje ([www.mita.lt](http://www.mita.lt)).

**V. PASIŪLYMŲ RENGIMO IR PATEIKIMO REIKALAVIMAI**

1. Pasiūlymų pateikimo terminas I etapui – **iki 2018 m. rugpjūčio 1 d. 10 val. 00 min**. Perkančioji organizacija turi teisę pratęsti pasiūlymų pateikimo terminą bet kuriuo metu iki nustatyto termino pabaigos.

Apie pasiūlymų pateikimo termino nukėlimą skelbiama perkančiosios organizacijos interneto svetainėje, adresu: [lakd.lrv.lt](http://lakd.lrv.lt) ir koordinuojančiosios organizacijos interneto svetainėje adresu [www.mita.lt](http://www.mita.lt). Kitų etapų rezultatų vertinimo terminai nustatomi po I etapo rezultatų įvertinimo. Apie juos dalyviai informuojami el. priemonėmis (el. paštu) ir papildomai skelbiama perkančiosios organizacijos interneto svetainėje, adresu [lakd.lrv.lt](http://lakd.lrv.lt) ir koordinuojančiosios organizacijos interneto svetainėje adresu [www.mita.lt](http://www.mita.lt).

1. Dalyviai savo pasiūlymus, pasirašytus elektroniniu parašu, gali pateikti tik el. paštu, adresu ikiprekybiniai@lakd.lt. Pasiūlymai, pateikti popierine forma arba ne perkančiosios organizacijos nurodytomis el. priemonėmis bus atmesti kaip neatitinkantys ikiprekybinio pirkimo dokumentų reikalavimų.
2. Dalyvio pasiūlymą sudaro:
	1. užpildyta pasiūlymo forma (Sąlygų priedas Nr. 3);
	2. dalyvio kvalifikaciją (Sąlygose nustatytus kvalifikacinius reikalavimus) pagrindžiantys dokumentai;
	3. įgaliojimo ar kito dokumento (pvz., pareigybės aprašymo), suteikiančio teisę pasirašyti pasiūlymą, skaitmeninė kopija (taikoma, kai pasiūlymą elektroniniu parašu patvirtina ne įmonės vadovas, o įgaliotas asmuo);
	4. kiti dokumentai, kurių pateikimas yra numatytas šiose Sąlygose (pavyzdžiui, jungtinės veiklos sutartis, jei pasiūlymą teikia ūkio subjektų grupė, kita aktuali informacija, reikalinga dalyvio pasiūlymui įvertinti);
3. Pasiūlymuose nurodoma kaina eurais. Kaina turi būti išreikšta ir apskaičiuota taip, kaip nurodyta šių Sąlygų priede Nr. 3. Apskaičiuojant kainą, turi būti atsižvelgta į visą ikiprekybinio pirkimo objekto techninėje specifikacijoje nurodytą apimtį, kainos sudėtines dalis ir pan. Į kainą turi būti įskaityti visi mokesčiai ir visos dalyvio išlaidos.
4. Visiems kiekvieno atitinkamo ikiprekybinio pirkimo etapo dalyviams nustatoma fiksuota kaina, neviršijanti Sąlygose nustatytos vienodos fiksuotos kainos vienam dalyviui atitinkamame etape.
5. Pasiūlymas ir kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. **Toks vertimas turi būti patvirtintas dalyvio ar jo įgalioto asmens parašu arba turi būti patvirtintas vertėjo parašu ir vertimo biuro antspaudu.**
6. Visi dokumentai (pasiūlymo forma, dokumentai, patvirtinantys dalyvių kvalifikacijos atitiktį Sąlygose nustatytiems kvalifikacijos reikalavimams, kiti pasiūlyme pateikiami dokumentai) turi būti **pateikti elektroniniu būdu užšifruotame dokumentų aplanke** (užšifruotas aplankas turi būti ZIP formato). Instrukciją, kaip užšifruoti dokumentą galima rasti adresu: <http://vpt.lrv.lt/uploads/vpt/documents/files/uzsifravimo_instrukcija.pdf>.
7. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, doc ir kt.), pateikiant atitinkamų dokumentų skaitmenines kopijas ir jas pasirašant parašu (galima ir saugiu elektroniniu parašu). Jei pasiūlymą ir (ar) kitus kartu su pasiūlymu teikiamus dokumentus pasirašo įgaliotas asmuo, dalyvis privalo pateikti įgaliojimo ar kito dokumento, kuriuo pasiūlymą ir (ar) kitus dokumentus pasirašyti asmuo buvo įgaliotas asmuo, skaitmeninę kopiją. Perkančioji organizacija pasilieka sau teisę prašyti dokumentų originalų.
8. Dalyvio pasiūlymo dokumentas turi būti užšifruojamas. Dalyvis, pateikdamas užšifruotą dokumentų aplanką, turi:
	1. iki pasiūlymų pateikimo termino pabaigos (**2018 m. rugpjūčio 1 d. 10 val. 00 min**) el. paštu ikiprekybiniai@lakd.lt pateikti pasiūlymą su užšifruotu dokumentų aplanku;
	2. laikotarpiu nuo pasiūlymo pateikimo termino pabaigos (**2018 m. rugpjūčio 1 d. 10 val. 00 min**) iki vokų su pasiūlymais atplėšimo procedūros (posėdžio) pradžios (**2018 m. rugpjūčio 1 d. 11 val. 00 min**), t. y. per 1 valandą, el. paštu ikiprekybiniai@lakd.lt pateikti slaptažodį, su kuriuo perkančioji organizacija galės iššifruoti pateiktą dokumentą.
9. Iki vokų su pasiūlymais atplėšimo procedūros (posėdžio) pradžios dalyviui nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pateiktos informacijos, dalyvio pasiūlymas atmetamas kaip neatitinkantis pirkimo dokumentuose nustatytų reikalavimų.
10. Pasiūlyme turi būti nurodytas jo galiojimo laikas. Dalyvio pasiūlymas turi galioti ne trumpiau kaip 90 kalendorinių dienų nuo pasiūlymo pateikimo. Jeigu dalyvio pasiūlyme nenurodytas pasiūlymo galiojimo laikas, laikoma, kad pasiūlymas galioja, kaip nurodyta šiuose pirkimo dokumentuose.
11. Dalyvis iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas atšaukti ar pakeisti pasiūlymą, dalyvis atsiunčia el. paštu raštą (pasirašytą įgalioto asmens), kuriuo informuoja apie atšaukiamą pasiūlymą Norėdamas vėl pateikti atšauktą ir pakeistą pasiūlymą, dalyvis turi jį pateikti iš naujo.
12. Jei šio ikiprekybinio pirkimo procedūrose dalyvauja ūkio subjektų grupė, ji pateikia jungtinės veiklos sutarties skaitmeninę kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, išreikšta procentiniu dydžiu, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
13. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti sutartį, ši ūkio subjektų grupė įgautų tam tikrą teisinę formą.
14. Dalyvis gali pasitelkti subtiekėjus kiekviename etape. Dalyvis turi nurodyti kokius subtiekėjus jis ketina pasitelkti ikiprekybinio pirkimo sutarčiai vykdyti, ir kokiai paslaugų apimčiai jie yra priskirti.
15. **Perkančioji organizacija neatsako už nenumatytus atvejus, dėl kurių pasiūlymas nebuvo gautas ar gautas pavėluotai. Pavėluotai gautas pasiūlymas nevertinamas.**
16. Dalyvis dėl pirkimo objekto gali pateikti tik vieną pasiūlymą individualiai arba kaip ūkio subjektų grupės narys. Jei dalyvis dėl pirkimo objekto pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Dalyvis arba ūkio subjektų grupės narys teikdamas pasiūlymą kitame pasiūlyme nebegali būti subtiekėju.
17. Alternatyvūs pasiūlymai nepriimami. Dalyviui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti. Dalyvis, kuris pasiūlymą pateikė asmeniškai, negali dalyvauti dalyvių grupėje, teikiančioje kitą pasiūlymą. Dalyvis, pateikęs pasiūlymą, negali siūlyti savo pajėgumų kitam dalyviui arba būti dalyvių grupės, teikiančios kitą pasiūlymą tame pačiame pirkime.

**VI. REIKALAVIMAI DALYVIAMS**

1. Dalyvis privalo atitikti žemiau nurodytus kvalifikacinius reikalavimus.

| **Eil. Nr.** | **Kvalifikacinis reikalavimas** | **Atitiktį reikalavimui pagrindžiantys dokumentai** |
| --- | --- | --- |
| 34.1. | Dalyvis nėra įgijęs bankrutuojančios, bankrutavusios, restruktūrizuojamos, likviduojamos įmonės statuso. | Jeigu dalyvis yra juridinis asmuo, registruotas Lietuvos Respublikoje, iš jo nereikalaujama pateikti šio kvalifikacijos reikalavimo atitiktį įrodančių dokumentų. Perkančioji organizacija tikrina paskutinės pasiūlymų pateikimo termino dienos VĮ Registrų centro informacinės sistemos duomenis.Kitos valstybės juridinis asmuo pateikia šalies, kurioje yra registruotas dalyvis, ar šalies, iš kurios jis atvyko, kompetentingos teismo ar viešojo administravimo institucijos išduotą pažymą.Nurodytas dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jame nurodyta, kad jis galioja susipažinimo su elektroniniais pasiūlymais dieną, toks dokumentas yra priimtinas. |
| 34.2. | Dalyvio vadovas, turintis teisę juridinio asmens vardu sudaryti sandorį, ar buhalteris (buhalteriai), ar kitas (kiti) asmuo (asmenys), turintis (turintys) teisę surašyti ir pasirašyti dalyvio apskaitos dokumentus, neturi teistumo (arba teistumas išnykęs ar panaikintas), dėl dalyvio (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už nusikalstamas veikas nuosavybei, turtinėms teisėms ir turtiniams interesams, intelektinei ar pramoninei nuosavybei, ekonomikai ir verslo tvarkai, finansų sistemai, valstybės tarnybai ir viešiesiems interesams. | Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma, ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas dalyvis, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų. Jeigu dalyviui buhalterinės apskaitos paslaugas teikia kitas juridinis asmuo, dalyvis turi pateikti dokumentus dėl buhalterinę apskaitą tvarkančio juridinio asmens darbuotojų, kurie surašo ir turi teisę pasirašyti dalyvio apskaitos dokumentus, teistumo.Nurodytas dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jame nurodyta, kad jis galioja susipažinimo su elektroniniais pasiūlymais dieną, toks dokumentas yra priimtinas. |
| 34.3. | Dalyvis turi būti įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus.Dalyvis laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 (penkiasdešimt) eurų. | 1. Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar šalies, kurioje registruotas dalyvis, kompetentingos valstybės institucijos išduota pažyma.2. Jeigu dalyvis yra juridinis asmuo, registruotas Lietuvos Respublikoje, iš jo nereikalaujama pateikti dokumentų, pagrindžiančių, kad dalyvis yra įvykdęs įsipareigojimus, susijusius su socialinio draudimo įmokų mokėjimu. Perkančioji organizacija tikrina paskutinės pasiūlymų pateikimo termino dienos Valstybinio socialinio draudimo fondo valdybos internetinėje svetainėje duomenis.Kitos valstybės juridinis asmuo pateikia šalies, kurioje yra registruotas dalyvis, ar šalies, iš kurios jis atvyko, kompetentingos valstybės institucijos išduotą pažymą.Nurodyti dokumentai turi būti išduoti ne anksčiau kaip 60 dienų iki pasiūlymų pateikimo termino pabaigos. Jei dokumentai išduoti anksčiau, tačiau juose nurodyta, kad jie galioja susipažinimo su elektroniniais pasiūlymais dieną, tokie dokumentai yra priimtini. |
| 34.4. | Dėl dalyvio (juridinio asmens) per pastaruosius vienus metus nebuvo priimtas ir įsiteisėjęs apkaltinamasis teismo nuosprendis už veiką, nustatytą Lietuvos Respublikos baudžiamojo kodekso 2921 straipsnio 1 dalyje. | Laisvos formos dalyvio deklaracija. |

Pastabos:

a) užsienio valstybių dalyvių kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma *(Apostille)* tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo;

b) jeigu dalyvis negali pateikti kvalifikacijos atitiktį patvirtinančių dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija arba šalyse, kuriose ji netaikoma, oficialia dalyvio deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai jo kilmės šalyje arba šalyje, iš kurios jis atvyko.

1. Dalyvis turi atitikti visus 34.1–34.4 punktuose nustatytus reikalavimus.
2. Jei pasiūlymą pateikia ūkio subjektų grupė, 34.1–34.4 punktuose nustatytus reikalavimus turi atitikti kiekvienas ūkio subjektų grupės partneris atskirai.
3. Kai tiekėjas pageidauja remtis subtiekėjų pajėgumais, jis privalo perkančiajai organizacijai pasiūlyme įrodyti, kad vykdant pirkimo sutartį subtiekėjų, kurių pajėgumais jis remiasi, ištekliai jam bus prieinami.
4. Dalyvio, pateikusio netikslius ar neišsamius duomenis apie atitiktį nustatytiems kvalifikaciniams reikalavimams, ikiprekybinio pirkimo komisija, nepažeisdama ikiprekybinių pirkimų principų, privalo prašyti, kad jis šiuos duomenis per ikiprekybinio pirkimo komisijos nustatytą protingą laiką patikslintų, papildytų arba paaiškintų.

**VII. PASIŪLYMŲ VERTINIMAS IR DALYVIŲ SĄRAŠO SUDARYMAS**

1. Su gautais dalyvių pasiūlymas bus susipažįstama ikiprekybinio pirkimo komisijos posėdyje, kuris vyks perkančiojoje organizacijoje (adresu J. Basanavičiaus g. 36, LT-03109 Vilnius) **2018 m. rugpjūčio 1 d. 11 val. 00 min**. Apie gautus pasiūlymus (pasiūlymo pateikusio dalyvio pavadinimas, kaina) elektroninėmis priemonėmis informuojami visi pasiūlymus pateikę dalyviai. Pasiūlymų nagrinėjimo, vertinimo procedūras atlieka ikiprekybinio pirkimo komisija, dalyviams ar jų įgaliotiems atstovams nedalyvaujant. Pirkimo komisija dalyvių pasiūlymų vertinimui gali pasitelkti ekspertus.
2. Dalyvių pateiktų pasiūlymų vertinimo tvarka numatyta šių ikiprekybinio pirkimo sąlygų priede Nr. 4 „Pasiūlymų ir rezultatų vertinimo tvarka“. Pasiūlymų vertinimo trukmė iki 90 dienų nuo pasiūlymų pateikimo termino pabaigos.
3. Pasiūlymas atmetamas, jeigu:
	1. neatitinka ikiprekybinio pirkimo dokumentuose nustatytų reikalavimų (pasiūlymas nepasirašytas pirkimo dokumentuose nurodytu būdu, dalyvis neatitinka kvalifikacinių reikalavimų, pasiūlymas neatitiko perkamų paslaugų teikimo sąlygų ir reikalavimų, nustatytų techninėje specifikacijoje ir pan.);
	2. dalyvis ikiprekybinio pirkimo komisijos prašymu per nurodytą terminą nepatikslina arba nepapildo pateiktų netikslių ar neišsamių duomenų apie savo kvalifikaciją;
	3. jei dalyvis apie nustatytų reikalavimų atitikimą pateikia melagingą informaciją, kurią ikiprekybinio pirkimo komisija gali įrodyti bet kokiomis teisėtomis priemonėmis;
	4. dalyvis pateikia daugiau kaip vieną pasiūlymą pirkimo objektui arba ūkio subjektų grupės narys dalyvauja teikiant kelis pasiūlymus dėl pirkimo objekto;
	5. pasiūlymas pateiktas pasibaigus pasiūlymų pateikimo terminui.
4. Ikiprekybinio pirkimo komisija įvertina gautus dalyvių pasiūlymus, pagal vertinant suteiktų balų skaičių sudaro ikiprekybinio pirkimo dalyvių sąrašą atitinkamam ikiprekybinio pirkimo etapui ir **ne vėliau kaip per 3 darbo dienas** šį sąrašą išsiunčia visiems ikiprekybinio pirkimo dalyviams. Toks sąrašas skelbiamas ir perkančiosios organizacijos interneto svetainėje adresu [lakd.lrv.lt](http://lakd.lrv.lt) ir koordinuojančiosios organizacijos interneto svetainėje adresu [www.mita.lt](http://www.mita.lt).
5. Laimėtojais, įgyvendinsiančiais atitinkamą ikiprekybinio pirkimo etapą, pripažįstami dalyviai, kurių pasiūlymai pagal nustatytą eilę patenka į šiuose ikiprekybinio pirkimo dokumentuose nustatytą maksimalų finansuojamų dalyvių skaičių (žr. aukščiau nurodytą maksimalų finansuojamų dalyvių skaičių).

**VIII. IKIPREKYBINIO PIRKIMO ĮGYVENDINIMAS**

1. Laimėtojais pripažįstami dalyviai, kurių pasiūlymai dėl viso ikiprekybinio pirkimo (visų etapų) pripažinti geriausiais.
2. Didžiausias galimas laimėtojų skaičius:
	1. I etapo įgyvendinimui: 4 laimėtojai;
	2. II etapo įgyvendinimui: 3 laimėtojai;
	3. III etapo įgyvendinimui: 2 laimėtojai.
3. Kiekvienas ikiprekybinio pirkimo etapas pradedamas nuo sutarties su dalyviu sudarymo. Kiekvieno etapo pabaigoje dalyvių pateikti rezultatai vertinami šiose Sąlygose nustatyta tvarka (Sąlygų priedas Nr. 4). Remdamasi vertinimais, ikiprekybinio pirkimo komisija sudaro vertinimų eilę ir priima sprendimą dėl dalyvių dalyvavimo kitame ikiprekybinio pirkimo etape.
4. Ikiprekybinis pirkimas baigiamas, kai:
	1. pasiekiamas ikiprekybinio pirkimo dokumentuose nurodytas tikslas ir įvykdomi paskutinio ikiprekybinio pirkimo dokumentuose nurodyto etapo sutarties įsipareigojimai;
	2. nutraukiamos ikiprekybinio pirkimo procedūros;
	3. baigiasi perkančiosios organizacijos pasiūlymo sudaryti ikiprekybinio pirkimo sutartis dėl etapo įgyvendinimo terminas ir ikiprekybinio pirkimo sutartis dėl etapo įgyvendinimo nesudaroma nė su vienu iš dalyvių dėl priežasčių, kurios priklauso nuo dalyvių;
	4. visi dalyviai iki ikiprekybinio pirkimo sutarties dėl etapo įgyvendinimo sudarymo atsiima pasiūlymus ar atsisako sudaryti ikiprekybinio pirkimo sutartį dėl etapo įgyvendinimo;
	5. iki dalyvių pasiūlymo pateikimo termino pabaigos negaunama nė vieno dalyvio pasiūlymo.
5. Perkančioji organizacija, gavusi koordinuojančiosios organizacijos pritarimą, turi teisę pirmajame ar antrajame etape nutraukti ikiprekybinį pirkimą nė vienam iš dalyvių nepasiekus ikiprekybinio pirkimo sutartyje nustatyto rezultato, jeigu toliau vykdyti ikiprekybinį pirkimą netikslinga. Perkančioji organizacija, gavusi koordinuojančiosios organizacijos rašytinį pritarimą, bet kuriuo metu turi teisę nutraukti ikiprekybinio pirkimo procedūrą, jeigu atsiranda aplinkybių, dėl kurių nebus užtikrintas ikiprekybinio pirkimo finansavimas, arba paaiškėja, kad yra aplinkybių, dėl kurių vykdomas ikiprekybinis pirkimas neatitinka ikiprekybinio pirkimo vykdymo principų, nustatytų Aprašo 4 punkte.

**IX. IKIPREKYBINIO PIRKIMO SUTARTYS**

1. Perkančioji organizacija **ne vėliau kaip per 14 kalendorinių dienų** nuo dalyvių sąrašo pagal vertinant suteiktų balų skaičių paskelbimo kviečiamiems dalyviams pateikia rašytinį pasiūlymą (el. paštu) sudaryti ikiprekybinio pirkimo sutartį dėl atitinkamo etapo įgyvendinimo.
2. Ikiprekybinio pirkimo sutarties projektas pateiktas šių Sąlygų priede Nr. 5.
3. Jeigu dalyvis, kuriam pasiūlyta sudaryti ikiprekybinio pirkimo sutartį, raštu atsisako ją sudaryti, iki perkančiosios organizacijos nurodyto laiko nepasirašo ikiprekybinio pirkimo sutarties arba atsisako sudaryti ikiprekybinio pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti ikiprekybinio pirkimo sutartį. Tokiu atveju perkančioji organizacija ikiprekybinio pirkimo sutartį siūlo sudaryti dalyviui, kurio pasiūlymas pagal nustatytą pasiūlymų eilę yra pirmas po dalyvio, atsisakiusio sudaryti ikiprekybinio pirkimo sutartį.
4. Perkančioji organizacija reikalauja, kad **III etapo** ikiprekybinio pirkimo sutarties įvykdymas būtų užtikrinamas banko garantija arba draudimo bendrovės laidavimu:
	1. dalyvis ne vėliau kaip per 5 darbo dienas po sutarties sudarymo privalo perkančiajai organizacijai pateikti tinkamai įformintą, atitinkančią Lietuvos Respublikos teisės aktų reikalavimus, banko arba draudimo bendrovės besąlygišką ir neatšaukiamą pirkimo sutarties sąlygų įvykdymo garantiją (laidavimą) paslaugų gavėjui priimtina forma bei visus ją lydinčius dokumentus (originalus) tokiomis sąlygomis:
	2. garantas (laiduotojas): bankas arba draudimo bendrovė;
	3. garantijos (laidavimo) suma – 5 procentai nuo pirkimo sutarties kainos.
	4. jei perkančioji organizacija pasinaudoja sutarties įvykdymo užtikrinimu, dalyvis, siekdamas toliau vykdyti sutarties įsipareigojimus, privalo ne vėliau kaip per 5 (penkias) darbo dienas pateikti perkančiajai organizacijai naują sutarties sąlygų įvykdymo garantiją (laidavimą), kurios vertė turi būti ne mažesnė kaip 52.3 papunktyje nurodyta suma;
	5. garantijos (laidavimo) galiojimo terminas – ne trumpiau kaip 12 mėnesių nuo pirkimo sutarties įsigaliojimo. Tuo atveju, kai paslaugų teikimo termino pabaiga yra pratęsiama, taip pat turi būti pratęstas ir banko garantijos (draudimo bendrovės laidavimo draudimo rašto) galiojimo terminas;
	6. garantijos (laidavimo) dalykas: bet koks dalyvio prievolių ir (ar) įsipareigojimų pagal sutartį ir jos priedus pažeidimas, dalinis ar visiškas jų nevykdymas ar netinkamas jų vykdymas;
	7. garantijos (laidavimo) sumos išmokėjimo sąlygos ir tvarka: per 10 darbo dienų nuo pirmo rašytinio perkančiosios organizacijos pranešimo garantui (laiduotojui) apie dalyvio sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą. Garantas (laiduotojas) neturi teisės reikalauti, kad perkančioji organizacija pagrįstų savo reikalavimą. Perkančioji organizacija pranešime garantui (laiduotojui) nurodys, kad garantijos (laidavimo) suma jam priklauso dėl to, kad dalyvis iš dalies ar visiškai neįvykdė pirkimo sutarties sąlygų ar kitaip pažeidė pirkimo sutartį.

**X. INTELEKTINĖ NUOSAVYBĖ IR KONFIDENCIALIOS INFORMACIJOS APSAUGA**

1. Intelektinės nuosavybės objektai, kurie sukuriami ar atsiranda dalyviui dalyvaujant ikiprekybiniame pirkime ir (ar) teikiant MTEP paslaugas arba prieš tai, jeigu juos dalyvis naudoja per ikiprekybinį pirkimą ir (ar) teikdamas MTEP paslaugas, priklauso dalyviui. Dalyvis, kuriam priklauso per ikiprekybinį pirkimą sukurti intelektinės nuosavybės objektai, turi suteikti perkančiajai organizacijai neribotą teisę neatlygintinai naudotis tais intelektinės nuosavybės objektais, o trečiosioms šalims – neišimtinę teisę (pavyzdžiui, licenciją rinkos sąlygomis).
2. Koordinuojančioji organizacija ir perkančioji organizacija privalo:
	1. be išankstinio rašytinio dalyvio, su kuriuo nesudaryta ikiprekybinio pirkimo sutartis, sutikimo neatskleisti per ikiprekybinį pirkimą iš tokio dalyvio gautos konfidencialios informacijos tretiesiems asmenims ne mažiau kaip 4 metus nuo šio dalyvio pasiūlymo pateikimo dienos;
	2. be išankstinio rašytinio dalyvio, su kuriuo sudaryta ikiprekybinio pirkimo sutartis, sutikimo neatskleisti per ikiprekybinį pirkimą iš tokio dalyvio gautos konfidencialios informacijos tretiesiems asmenims ne mažiau kaip 4 metus nuo paskutinio ikiprekybinio pirkimo sutarties vykdymo rezultatų perdavimo.

**XI. SKUNDŲ PATEIKIMAS IR NAGRINĖJIMAS**

1. Dalyviai, nesutinkantys su perkančiosios organizacijos sprendimais ar veiksmais (neveikimu), susijusiais su ikiprekybinio pirkimo vykdymu, turi teisę per 10 darbo dienų po to, kai gauna perkančiosios organizacijos rašytinį pranešimą apie jos priimtą sprendimą ar sužino apie veiksmus (neveikimą), pateikti koordinuojančiajai organizacijai rašytinę pretenziją. Pretenzijos koordinuojančiajai organizacijai pateikimas yra neprivaloma ginčų nagrinėjimo ne teismo tvarka procedūra.
2. Koordinuojančioji organizacija, gavusi dalyvio pretenziją, per 3 darbo dienas raštu pareikalauja perkančiosios organizacijos ne vėliau kaip per 5 darbo dienas pateikti motyvuotus rašytinius paaiškinimus dėl pareikštos pretenzijos. Koordinuojančioji organizacija, vadovaudamasi pateikta pretenzija, paaiškinimais ar kitais įrodymais, ne vėliau kaip per 15 darbo dienų nuo dalyvio pretenzijos gavimo priima motyvuotą sprendimą dėl pretenzijos patenkinimo arba nepatenkinimo ir išsiunčia jį dalyviui ir perkančiajai organizacijai.

1 priedas

**IKIPREKYBINIO PIRKIMO OBJEKTO APRAŠYMAS**

|  |  |  |
| --- | --- | --- |
| 1. | Ikiprekybinio pirkimo pavadinimas | Nanomedžiagomis modifikuoto asfalto mišinio, didinančio automobilių kelių dangų tvarumą, sukūrimas |
| 2. | Ikiprekybinio pirkimo objekto atitiktis Sumanios specializacijos prioritetinei krypčiai[[1]](#footnote-1) | [ ]  Energetika ir tvari aplinka[ ]  Sveikatos technologijos ir biotechnologijos[ ]  Agroinovacijos ir maisto technologijos[x]  Nauji gamybos procesai, medžiagos ir technologijos[ ]  Transportas, logistika ir informacinių ryšių technologijos[ ]  Įtrauki ir kūrybinga visuomenė[ ]  Netaikoma |
| 3. | Ikiprekybinio pirkimo tikslai | Vykdant ikiprekybinius pirkimus siekiama sukurti nanomedžiagomis modifikuotą, automobilių kelių dangų tvarumą didinantį asfalto mišinį. Sukurtas asfalto mišinys pasižymės dideliu atsparumu klimatinių veiksnių ir transporto priemonių apkrovų poveikiui, nes jų modifikavimui bus naudojamos MTEP vykdymo metu identifikuota asfalto mišiniams tinkamiausia nanomedžiaga. Šios medžiagos optimalaus kiekio parinkimas priklausomai nuo asfalto mišinio rūšies bei taikomos įterpimo į bitumą arba asfalto mišinį technologijos leis sukurti socialiniu ir ekonominiu požiūriu naudingą produktą, kuris savo charakteristikomis bus pranašesnis už rinkoje egzistuojančius panašius produktus. Tai turės svarų indėlį automobilių kelių dangų tvarumo ir ilgaamžiškumo didinimui. |
| 4. | Ikiprekybinio pirkimo poreikis (problema ir iššūkiai) | Lietuvoje surištos dangos beveik 100 % įrengiamos panaudojant asfalto mišinius. Kasmet šių dangų priežiūrai ir remontui skiriama daugiau nei 75 mln. eurų. Tačiau šis finansavimas nėra pakankamas, todėl įrengtas dangas tenka vis ilgiau eksploatuoti iki jų atnaujinimo. Esama Lietuvos automobilių kelių tinklo būklė rodo, kad Europoje visuotinai naudojami asfalto mišiniai ir jų gamybai naudojamos medžiagos neužtikrina pakankamo atsparumo transporto priemonių apkrovų ir klimatinių veiksnių poveikiui. Po kiekvienos žiemos asfalto dangose pastebimas vis didesnis temperatūrinių plyšių mastas, karštomis vasaros dienomis, kuomet asfalto dangų temperatūra pakyla iki 50 °C ir daugiau, ypač veikiant sunkiojo transporto priemonėms, asfalto dangose susiformuoja liekamosios deformacijos (provėžos), daugelyje dangų vyrauja nuovargio plyšiai, duobės ir kitos pažaidos. Visa tai rodo, kad Lietuvoje dėl ženkliai besiskiriančių klimatinių sąlygų negalima tiesiogiai pritaikyti kitose šalyse sėkmingai naudojamų asfalto mišinių receptų. Todėl būtina sukurti būtent Lietuvos klimatinėms sąlygoms ir transporto priemonių apkrovoms pritaikytą asfalto mišinį. Pasaulyje atlikti moksliniai tyrimai grindžia idėją, kad inovatyvių medžiagų tokių kaip nanomedžiagos taikymas asfalto mišinių gamyboje įgalina inovatyvių ir rinkoje konkurencingų produktų sukūrimą.Naujų, tvaresnių asfalto mišinių poreikis dar labiau ryškėja didėjančio transporto priemonių eismo intensyvumo fone. Per paskutiniuosius 15 metų sunkiųjų transporto priemonių vidutinis metinis paros eismo intensyvumas magistraliniuose keliuose padidėjo daugiau nei 2 kartus. Tvarus, ilgaamžis ir užsienio šalims patrauklus automobilių kelių tinklas yra gyvybiškai svarbus Lietuvos ekonomikai. Lietuvos statistikos departamento duomenimis transporto sektorius sukuria daugiau nei 11 % bendrojo vidaus produkto. Siekiant išlaikyti ne prastesnius šalies ekonominius rodiklius bei tenkinti visuomenės poreikius mažiausiomis biudžeto sąnaudomis būtina didinti kelių tinklo tvarumą dangas įrengiant iš nanomedžiagomis modifikuotų asfalto mišinių.  |
| 5. | Situacija rinkoje, planuojamo sukurti produkto ar jo analogo paieškos rinkoje rezultatai | Mokslinių publikacijų pradinė analizė bei regioninių, tarptautinių ir nacionalinių patentų duomenų bazių analizė, kurios metu nerasta nei vieno atitikmens kuriamam išradimui, grindžia nanomedžiagomis modifikuoto asfalto mišinio, didinančio automobilių kelių dangų tvarumą, sukūrimo poreikį, nes rinkoje esantis produktas netenkina perkančiosios organizacijos poreikio ir reikia reikšmingai pagerinti produkto funkcines savybes, o tam reikalingos MTEP paslaugos. Be to nėra jokių požymių, kad rinkos dalyviai artimiausiu metu (mažiau nei per vienus metus) į rinką pateiks perkančiosios organizacijos poreikius tenkinantį produktą. Sukurtas nanomedžiagomis modifikuotas asfalto mišinys iš rinkoje esančių produktų išsiskirs savo tinkamumu eksploatuoti Baltijos šalių regione ir panašaus klimato šalyse užtikrinant pakankamą atsparumą transporto priemonių apkrovoms bei klimatiniams veiksniams ir tokiu būdu didinant automobilių kelių dangų tvarumą. |
| 6. | Norimos įsigyti mokslinių tyrimų ir (arba) eksperimentinės plėtros paslaugos trumpas aprašymas | Šiuo ikiprekybiniu pirkimu norima įsigyti MTEP paslaugą, kuri apima 2-9 technologinės plėtros etapus, patvirtintus Lietuvos Respublikos Vyriausybės 2012 m. birželio 6 d. nutarimu Nr. 650 „Dėl rekomenduojamos mokslinių tyrimų ir eksperimentinės plėtros etapų klasifikacijos aprašo patvirtinimo“, ir kurios išdavoje būtų sukurtas nanomedžiagomis modifikuotas asfalto mišinys, didinantis automobilių kelių dangų tvarumą. Šiam tikslui pasiekti pirmiausiai turi būti suformuluojama nanomedžiagomis modifikuoto asfalto mišinio koncepcija, kurios įgyvendinamumas produkto sudedamųjų elementų, jų kiekio ir nanomedžiagų įterpimo į bitumą arba asfalto mišinį technologijos aspektais įrodomas/patvirtinamas vykdant teorinius ir eksperimentinius taikomuosius mokslinius tyrimus. Po to vykdomas nanomedžiagomis modifikuoto asfalto mišinio, didinančio automobilių kelių dangų tvarumą, prototipo kūrimas. Jo funkcionavimas patvirtinamas atliekant laboratorinius bandymus imituojant transporto priemonių apkrovas ir klimatinius veiksnius bei taikant mechanistinius–empirinius skaičiavimo metodus, leidžiančius įvertinti kuriamo produkto ilgaamžiškumą. Galiausiai atliekamas bandomosios partijos sukūrimas, t. y. asfalto gamykloje pagaminamas nanomedžiagomis modifikuotas asfalto mišinys ir iš jo kelyje įrengiamas automobilių kelių asfalto dangos bandomasis eksperimentinis ruožas. Tokio eksperimentinio ruožo įrengimas įgalina įvertinti faktinį sukurto produkto funkcionavimą realiomis transporto priemonių apkrovų ir klimatinių veiksnių sąlygomis bei potencialiems produkto vartotojams sudaro unikalias sąlygas patiems susipažinti su produktu bei jo veikimu kelyje. |
| 7. | Ikiprekybinio pirkimo rezultato numatomi naudos gavėjai | Ikiprekybinio pirkimo rezultato naudą gaus perkančioji organizacija, Lietuvos Respublikos visuomenė, valstybinės reikšmės automobilių kelių naudotojai.Perkančioji organizacija yra atsakinga už Lietuvos automobilių kelių infrastruktūrą, todėl sukurtas nanomedžiagomis modifikuotas asfalto mišinys, didinantis automobilių kelių dangų tvarumą, įgalins ją efektyviau valdyti turimą turtą. Dėl sukurto produkto gebėjimo ilgiau tarnauti neatsirandant dangos struktūrinėms pažaidoms nei šiuo metu rinkoje esantys asfalto mišiniai, jį taikant naujų kelių ir (arba) rekonstruojamų kelių dangų įrengimui sumažės automobilių kelių remontui ir priežiūrai reikalingos lėšos. Todėl perkančioji organizacija galės optimaliau paskirstyti turimas lėšas ir tokiu būdu efektyviau gerinti automobilių kelių tinklo būklę.Valstybinės reikšmės automobilių kelių naudotojai tiesiogiai patirs sukurto produkto teikiamą naudą, kadangi ateityje vis daugiau automobilių kelių dangų įrengiant iš nanomedžiagomis modifikuoto asfalto mišinių, didinančių automobilių kelių dangų tvarumą, mažės sunkiai pravažiuojamų ir vartotojams nepatrauklių, „užlopytų“ dangų kiekis. Tai lems važiavimo komforto didėjimą, transporto priemonių nusidėvėjimo kaštų mažėjimą, Lietuvos kaip tranzitinės valstybės įvaizdžio gerinimą. |

2 priedas

**TECHNINĖ SPECIFIKACIJA**

**I. BENDROJI DALIS**

Lietuvos automobilių kelių priežiūrai ir remontui skiriamas finansavimas nėra pakankamas, todėl esamas dangas tenka vis ilgiau eksploatuoti iki jų atnaujinimo. Esama Lietuvos automobilių kelių tinklo būklė – liekamosios deformacijos (provėžos), temperatūriniai ir nuovargio plyšiai, duobės, iškylos, ištrupėjimai ir kitos pažaidos ‑ rodo, kad Europoje visuotinai naudojami asfalto mišiniai ir jų gamybai naudojamos medžiagos neužtikrina pakankamo atsparumo transporto priemonių apkrovų ir klimatinių veiksnių poveikiui. Situacija dar labiau prastėja dėl vis didėjančio keleivių ir krovinių pervežimų poreikio, kuris lemia ženkliai augantį transporto priemonių eismo intensyvumą. Per paskutiniuosius 15 metų sunkiųjų transporto priemonių vidutinis metinis paros eismo intensyvumas magistraliniuose keliuose padidėjo daugiau nei 2 kartus. Tvarus, ilgaamžis ir užsienio šalims patrauklus automobilių kelių tinklas yra gyvybiškai svarbus Lietuvos ekonomikai. Lietuvos statistikos departamento duomenimis transporto sektorius sukuria daugiau nei 11 % bendrojo vidaus produkto. Siekiant išlaikyti ne prastesnius šalies ekonominius rodiklius bei tenkinti visuomenės poreikius mažiausiomis biudžeto sąnaudomis būtina didinti kelių tinklo tvarumą dangas įrengiant iš nanomedžiagomis modifikuotų asfalto mišinių.

Regioninių, tarptautinių ir nacionalinių patentų duomenų bazių analizės metu nerasta nei vieno atitikmens kuriamam išradimui. Mokslinių publikacijų analizė parodė, kad Irane, Turkijoje, Brazilijoje, Kinijoje, Kanadoje, Jungtinėse Amerikos Valstijose ir Olandijoje yra nanomedžiagomis modifikuotų asfalto mišinių kūrimo užuominų. Tačiau minėtų šalių ir Lietuvos klimatinės sąlygos skiriasi, todėl sukurti produktai netenkina perkančiosios organizacijos poreikio, nes reikia reikšmingai pagerinti produkto funkcines savybes, o tam reikalingos MTEP paslaugos. Be to nėra jokių požymių, kad rinkos dalyviai artimiausiu metu (mažiau nei per vienus metus) į rinką pateiks perkančiosios organizacijos poreikius tenkinantį produktą. Sukurtas nanomedžiagomis modifikuotas asfalto mišinys iš rinkoje esančių produktų išsiskirs savo tinkamumu eksploatuoti Baltijos šalių regione ir panašaus klimato šalyse užtikrinant pakankamą atsparumą transporto priemonių apkrovoms bei klimatiniams veiksniams ir tokiu būdu didinant automobilių kelių dangų tvarumą.

**II. SIEKIAMAS ĮSIGYJAMOS MTEP PASLAUGOS TIKSLAS**

Perkančioji organizacija įsigydama MTEP paslaugas tikisi, kad bus sukurtas nanomedžiagomis modifikuotas asfalto mišinys, didinantis automobilių kelių dangų tvarumą. Kuriamam produktui ir jo sudedamosioms dalims keliami pagrindiniai reikalavimai pateikti 1 lentelėje. Visos nanomedžiagomis modifikuoto asfalto mišinio, didinančio automobilių kelių dangų tvarumą, sudedamosios dalys (elementai) turi būti laisvai prieinami rinkoje.

**1 lentelė.** Pagrindiniai reikalavimai

|  |  |
| --- | --- |
| Charakteristikos | Reikalavimai |
| **Mineralinių medžiagų mišinys** |
| Formos rodiklis | ≤20 |
| Plokštumo rodiklis | ≤20 |
| Atsparumas trupinimui (Los Andželo koeficientas) | ≤20 |
| Visiškai ir iš dalies sutrupintų ar suskaldytų dalelių masės procentas stambiojoje mineralinėje medžiagoje | 100 |
| Visiškai apvalių dalelių masės procentas stambiojoje mineralinėje medžiagoje | 0 |
| **Bitumas (su nanomedžiagų priedais arba be jų)** |
| Penetracija esant 25 °C temperatūrai, dmm | 25-70 |
| Minkštėjimo temperatūra, °C | ≥60 |
| Atsparumas žemoms temperatūroms pagal lenkiamo strypelio reometro rezultatus (kritinė temperatūra), °C | ≤ -25 |
| Atsparumas liekamosioms deformacijoms pagal dinaminio šlyties reometro rezultatus, kPa | G\*/sinσ≥1,01)G\*/sinσ≥2,22) |
| Tamprioji atstata, % | ≥90 |
| **Nanomedžiagomis modifikuotas asfalto mišinys** |
| Standumo modulis esant 20 °C temperatūrai, MPa | ≥4500 |
| Atsparumas nuovargiui, µε | ≥50 |
| Atsparumas liekamosioms deformacijoms pagal rato riedėjimo vėžę esant 60 °C temperatūrai ir 1,52 kN apkrovai (30000 apkrovimo ciklų) | PRDAIR≤5 %WTSAIR≤0,05 mm/1000 ciklų |
| Jautrumas vandeniui, % | ≥90  |
| Ilgaamžiškumas ir tvarumas |  |
| Pastabos: 1) – kai bitumas yra nesendintas 2) – kai bitumas yra pasendintas imituojant trumpalaikį ir ilgalaikį sendinimą  |

**III. REIKALAVIMAI MTEP PASLAUGAI**

**I etapas** ‑ nanomedžiagomis modifikuoto asfalto mišinio, didinančio automobilių kelių dangų tvarumą, koncepcijos sukūrimas ir patvirtinimas. Šis etapas apima 2‑3 MTEP etapus pagal Mokslinių tyrimų ir eksperimentinės plėtros etapų klasifikacijos aprašą, patvirtintą Lietuvos Respublikos Vyriausybės 2012 m. birželio 6 d. nutarimu Nr. 650 „Dėl rekomenduojamos mokslinių tyrimų ir eksperimentinės plėtros etapų klasifikacijos aprašo patvirtinimo“. Vykdant taikomuosius mokslinius tyrimus identifikuojama kokias medžiagas, kokius jų kiekius ir kokią nanomedžiagų įterpimo į bitumą arba asfalto mišinį technologiją tikslingiausia taikyti siekiant sukurti geriausiai perkančiosios organizacijos poreikius tenkinantį produktą. Atliekant laboratorinius bandymus nustatomas sukurtos koncepcijos įgyvendinamumas patikrinant atskirų produkto elementų charakteristikas bei jų tarpusavio sąveiką. Šiame etape remiantis laboratorinių bandymų rezultatais identifikuojama efektyviausia nanomedžiaga, optimaliausias pasirinktos nanomedžiagos kiekis ir racionaliausia jos įterpimo į bitumą arba asfalto mišinį technologija.

**II etapas** – nanomedžiagomis modifikuoto asfalto mišinio, didinančio automobilių kelių dangų tvarumą, prototipo sukūrimas. Šis etapas apima 4-7 MTEP etapus pagal Mokslinių tyrimų ir eksperimentinės plėtros etapų klasifikacijos aprašą, patvirtintą Lietuvos Respublikos Vyriausybės 2012 m. birželio 6 d. nutarimu Nr. 650 „Dėl rekomenduojamos mokslinių tyrimų ir eksperimentinės plėtros etapų klasifikacijos aprašo patvirtinimo“. Šio etapo metu remiantis I etapo rezultatais laboratorinėmis sąlygomis sukuriamas produkto maketas, kuris tikrinamas imituojant realią aplinką. Atsižvelgiant į gautus rezultatus sukuriamas nanomedžiagomis modifikuoto asfalto mišinio, didinančio automobilių kelių dangų tvarumą, prototipas. Jo funkcionavimas įvertinamas laboratoriniais bandymais imituojant realias transporto priemonių apkrovas ir vyraujančius klimatinius veiksnius bei taikant mechanistinius–empirinius skaičiavimo metodus, leidžiančius nustatyti kuriamo produkto ilgaamžiškumą.

**III etapas** – nanomedžiagomis modifikuoto asfalto mišinio, didinančio automobilių kelių dangų tvarumą, bandomosios partijos sukūrimas. Šis etapas apima 8-9 MTEP etapus pagal Mokslinių tyrimų ir eksperimentinės plėtros etapų klasifikacijos aprašą, patvirtintą Lietuvos Respublikos Vyriausybės 2012 m. birželio 6 d. nutarimu Nr. 650 „Dėl rekomenduojamos mokslinių tyrimų ir eksperimentinės plėtros etapų klasifikacijos aprašo patvirtinimo“. Šiame etape nustatomas sukurto produkto funkcionavimas realiomis transporto priemonių apkrovų ir klimatinių veiksnių sąlygomis. II etape sukurtas ir laboratorijoje išbandytas nanomedžiagomis modifikuotas asfalto mišinys pagaminamas asfalto gamykloje ir iš jo kelyje įrengiamas automobilių kelių asfalto dangos bandomasis eksperimentinis ruožas. Toks eksperimentinis ruožas įgalina ne tik įvertinti faktinį sukurto produkto funkcionavimą realiomis transporto priemonių apkrovų ir klimatinių veiksnių sąlygomis, bet ir sudaro unikalią galimybę potencialiems produkto vartotojams susipažinti su produktu bei jo veikimu kelyje.

**IV. KITA INFORMACIJA**

*Gali būti pateikiama informacija, nuorodos į dokumentus, standartus, kuriuos turės atitikti sukurtas inovatyvusis produktas, taip pat kita dalyviui svarbi informacija ar dokumentai.*

*\_\_\_\_\_\_\_\_\_\_\_\_\_\_*

3 priedas

(dalyvio pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie dalyvį, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

**LIETUVOS AUTOMOBILIŲ KELIŲ DIREKCIJA PRIE SUSISIEKIMO MINISTERIJOS**

**PASIŪLYMAS**

**IKIPREKYBINIAM PIRKIMUI**

**„NANOMEDŽIAGOMIS MODIFIKUOTO ASFALTO MIŠINIO, DIDINANČIO AUTOMOBILIŲ KELIŲ DANGŲ TVARUMĄ, SUKŪRIMAS“**

20\_\_-\_\_-\_\_

|  |  |
| --- | --- |
| Dalyvio pavadinimas*(jei pasiūlymą pateikia ūkio subjektų grupė, nurodyti visų grupės partnerių pavadinimus)* |  |
| Dalyvio adresas*(jei pasiūlymą pateikia ūkio subjektų grupė, nurodyti visų grupės partnerių adresus)* |  |
| Įgalioto asmens vardas, pavardė, pareigos |  |
| Telefono numeris |  |
| El. pašto adresas |  |

|  |
| --- |
| **Siūlomo inovatyviojo produkto koncepcijos aprašymas** |
|  |
| **Techninės galimybės (dalyvis gali teikti papildomus dokumentus kriterijui įvertinti)** |
|  |
| **Kokybė (dalyvis gali teikti papildomus dokumentus kriterijui įvertinti)** |
|  |
| **Dalyvio inovatyvumas (dalyvis pateikia papildomus dokumentus kriterijui įvertinti)** |
|  |

Vykdydami sutartį pasitelksime šiuos subtiekėjus:

|  |  |  |  |
| --- | --- | --- | --- |
| **Subtiekėjų pavadinimas** | **Paslaugų, kurių vykdymui bus pasitelkti subtiekėjai, pavadinimas, apimtys** | **Paslaugų dalis, kuri bus perduota subtiekėjui, procentais** | **Etapas(-ai)** |
|  |  |  |  |
|  |  |  |  |
|  |  |  |  |

Šiame pasiūlyme yra pateikta ir konfidenciali informacija:

|  |
| --- |
| **Nurodoma, kokia informacija ir (arba) kurios pasiūlymų dalys yra konfidenciali** |
|  |
|  |
|  |

Pasiūlymo kaina:

|  |  |  |  |
| --- | --- | --- | --- |
| **Etapas** | **Visa atitinkamo etapo pasiūlymo kaina (išlaidų, kurias dalyvis faktiškai patirs teikdamas MTEP paslaugas, dydis), Eur** **(skaičiais ir žodžiais)** | **Dalyviui tenkanti pasiūlymo kainos dalis, Eur\*)** | **Fiksuota kaina,****Eur** |
| **I** |  |  | 10 256,67 |
| **II** |  |  | 84 235,00 |
| **III** |  |  | 121 633,34 |
| \*) Dalyvis turi nurodyti sumą, kuria prisidės kiekviename etape ikiprekybinio pirkimo rezultatui sukurti. |

**Bendra viso pasiūlymo kaina:..................... Eur *(nurodoma skaičiais ir žodžiais)***

Kartu su pasiūlymu pateikiami šie dokumentai:

|  |  |
| --- | --- |
| **Pateiktų dokumentų pavadinimas** | **Dokumentų puslapių skaičius** |
|  |  |
|  |  |
|  |  |

Pasiūlymas galioja iki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(įrašyti terminą iki kada galioja pasiūlymas)*.

Pateikdami šį pasiūlymą patvirtiname, kad sutinkame su visomis „Nanomedžiagomis modifikuoto asfalto mišinio, didinančio automobilių kelių dangų tvarumą, sukūrimas“ ikiprekybinio pirkimo sąlygomis.

Pasiūlymas pasirašomas elektroniniu parašu.

4 priedas

**PASIŪLYMŲ IR REZULTATŲ VERTINIMO TVARKA**

**BENDROJI INFORMACIJA**

1. Ikiprekybiniam pirkimui pateiktus pasiūlymus ir kiekvieno etapo pabaigoje dalyvių pateiktus rezultatus nagrinėja ir vertina ikiprekybinio pirkimo komisija ir (arba) pasitelkti ekspertai.

**PASIŪLYMŲ VERTINIMAS**

1. Tikrinama pateiktų dokumentų ir dalyvių kvalifikacijos atitiktis pirkimo sąlygų reikalavimams. Neatmesti pasiūlymai šiame pasiūlymų vertinimo etape toliau vertinami pagal Techninių galimybių, Kokybės ir Dalyvio inovatyvumo vertinimo kriterijus (balai sumuojami).
2. Vertinama techninė pasiūlymo dalis, suteikiant balus pagal Pasiūlymų vertinimo kriterijus.
3. Ikiprekybinio pirkimo komisija įvertina gautus dalyvių pasiūlymus ir pagal suteiktų balų skaičių sudaro ikiprekybinio pirkimo dalyvių sąrašą I ikiprekybinio pirkimo etapui.
4. Dalyvių sąrašas sudaromas balų mažėjimo tvarka. Į pirmą vietą eilėje bus įrašytas tas pasiūlymas, kuris surinks daugiausiai vertinimo balų.
5. Laimėtojais, įgyvendinsiančiais I ikiprekybinio pirkimo etapą, pripažįstami dalyviai, kurių pasiūlymai pagal nustatytą vertinimų eilę patenka į šiuose ikiprekybinio pirkimo dokumentuose nustatytą maksimalų finansuojamų dalyvių skaičių. Didžiausias galimas laimėtojų skaičius I etapui: 3 laimėtojai.

**Pasiūlymų vertinimo kriterijai**

|  |  |
| --- | --- |
| Pasiūlymų vertinimo kriterijai | Maksimalus balas |
| 1. Techninės galimybės | 15 |
| 2. Kokybė: |  |
| 2.1. Valdymo kokybė | 10 |
| 2.2. Rizikos valdymo kokybė | 10 |
| 3. Dalyvio inovatyvumas | 15 |
| **Maksimalus galimas surinkti balas** | **50** |

1. Įvertinimo galutinis balas apskaičiuojamas sudedant visų Pasiūlymų vertinimo kriterijų balus.
2. Kiekvienas ikiprekybinio pirkimo komisijos narys ir (ar) ekspertas, vertindamas atitinkamą kriterijų, suteikia jam vertinimo balą nustatytose ribose. Pagal tokius įvertinimus bus apskaičiuotas vertinimo balų vidurkis kiekvienai vertinamo kriterijaus reikšmei.

**Pasiūlymų vertinimo kriterijų aprašymas**

|  |  |
| --- | --- |
| Kriterijus | Kriterijaus paaiškinimas |
| 1. Techninės galimybės | Vertinama pasiūlymo formoje parengto koncepcijos aprašymo atitiktis techninės ikiprekybinio pirkimo specifikacijos reikalavimams ir ikiprekybinio pirkimo tikslų išpildymas. |

|  |  |
| --- | --- |
| 2. Kokybė | Vertinami du aspektai:* 1. Valdymo kokybė – sprendimo įgyvendinimo valdymas, įvertinant veiklų atlikimo kalendorinį planą, projekto pokyčių valdymą, žmogiškuosius ir materialinius išteklius, įskaitant techninius pajėgumus.
	2. Rizikos valdymo kokybė – rizikų identifikavimas ir valdymas. Nurodomos esminės identifikuotos rizikos (techninės, komercinės ar kt.) ir kaip efektyviai jos bus valdomos.
 |
| 3. Dalyvio inovatyvumas | Vertinama dalyvio patirtis panašiuose projektuose, inovatyvaus produkto, medžiagos, metodo ar technologijos kūrimo patirtis, pateikimas į rinką. |

**Pasiūlymų vertinimo kriterijų balų reikšmės**

1. Visi kriterijai yra kokybiniai. Siekiant palengvinti vertinimą ir suvienodinti galimas balų interpretacijas, ikiprekybinio pirkimo komisijos nariai ir (ar) ekspertai išanalizavę pasiūlymus suteikia atitinkamų kriterijaus reikšmių balus:

|  |  |
| --- | --- |
| **Kriterijus** | **Balų reikšmės** |
| **Maksimalus galimas surinkti balas: 50** | **Balo paaiškinimas** |
| 1. Techninės galimybės | 0 | Nėra pateikta informacija. |
| 3 | Techninės galimybės aprašytos prastai. |
| 6 | Aprašytos techninės galimybės nesisieja su siūlomu sprendimu. |
| 9 | Techninės galimybės yra aprašytos, tačiau kyla abejonių dėl tinkamumo iššūkių sprendimui. |
| 12 | Techninės galimybės yra aprašytos ir yra tinkamos iššūkių išsprendimui. |
| 15 | Techninės galimybės yra labai gerai aprašytos ir nekelia abejonių dėl tinkamumo iššūkių išsprendimui. |
| 2. Kokybė: |  |
| 2.1. Valdymo kokybė | 0 | Pasiūlyme nepateiktas siūlomo sprendimo vystymo planas. |
| 2 | Pasiūlyme minimaliai minimas siūlomo sprendimo vystymo planas. |
| 4 | Pasiūlyme glaustai aprašomas siūlomo sprendimo vystymo planas. |
| 6 | Pasiūlyme pateiktas nepakankamai aiškus sprendimo vystymo planas. |
| 8 | Pasiūlyme pateiktas pakankamai aiškus sprendimo vystymo planas. |
| 10 | Pasiūlyme pateiktas labai aiškus sprendimo vystymo planas. |

|  |  |  |
| --- | --- | --- |
| 2.2. Rizikos valdymo kokybė | 0 | Pasiūlyme neįvardintos rizikos ar jų valdymas. |
| 2 | Pasiūlyme rizikos aprašomos netinkamai. |
| 4 | Pasiūlyme rizikos yra įvardijamos, tačiau nesietinos su pasiūlymu. |
| 6 | Pasiūlyme rizikos yra aiškiai įvardijamos ir jų valdymas yra tinkamas. |
| 8 | Pasiūlyme rizikos yra tinkamai aprašytos bei yra aišku, kad bus gerai valdomos. |
| 10 | Pasiūlyme galimos rizikos yra gerai suprantamos ir bus užtikrinamas atitinkamas jų suvaldymas. |
| 3. Dalyvio inovatyvumas | 0 | Dalyvis nėra vykdęs veiklos, susijusios su inovatyvaus kelių statybos srityje naudoti skirto produkto, medžiagos, metodo ar technologijos kūrimu. |
| 3 | Dalyvio vykdytoje veikloje yra inovatyvaus kelių statybos srityje naudoti skirto produkto, medžiagos, metodo ar technologijos kūrimo užuomazgų. |
| 6 | Dalyvis aktyviai vykdęs inovatyvaus kelių statybos srityje naudoti skirto produkto, medžiagos, metodo ar technologijos kūrimo veiklą, tačiau produkto nepavyko sukurti. |
| 9 | Dalyvis yra sukūręs inovatyvųjį kelių statybos srityje naudoti skirtą produktą, medžiagą, metodą ar technologiją, turi inovatyvumą įrodantį dokumentą, tačiau sukurtas produktas, medžiaga, metodas ar technologija nėra pateiktas į rinką. |
| 12 | Dalyvis yra sukūręs inovatyvų kelių statybos srityje naudoti skirtą produktą, medžiagą, metodą ar technologiją, turi inovatyvumą įrodantį dokumentą, o sukurtas produktas, medžiaga, metodas ar technologija yra pateiktas į Lietuvos rinką. |
| 15 | Dalyvis yra sukūręs inovatyvų kelių statybos srityje naudoti skirtą produktą, medžiagą, metodą ar technologiją, turi inovatyvumą įrodantį dokumentą, o sukurtas produktas, medžiaga, metodas ar technologija yra pateiktas į Europos ar Pasaulio rinką. |

**REZULTATŲ VERTINIMAS**

**I etapo rezultatų vertinimas**

1. Po ikiprekybinio pirkimo I etapo rezultatų pristatymo atliekamas rezultatų vertinimas. Pirmiausia vertinami pateikti I etapo užbaigimą pagrindžiantys dokumentai, t.y. inovatyviojo produkto koncepcija. Perkančioji organizacija gali taip pat pareikalauti atlikti I etapo metu atliktų veiklų ir pasiektų rezultatų pristatymą. Ikiprekybinio pirkimo komisijai nustačius, kad bent du dalyviai iš keturių nepasiekė ikiprekybinio pirkimo sutartyje nustatyto rezultato, nutraukiamas ikiprekybinis pirkimas.
2. Rezultatų vertinimo procedūros metu vertinami šie ikiprekybinio pirkimo I etapo rezultato vertinimo kriterijai – Koncepcijos kokybė ir Projekto valdymas.
3. Remdamasi vertinimais, ikiprekybinio pirkimo komisija sudaro vertinimų eilę ir priima sprendimą dėl dalyvių dalyvavimo II ikiprekybinio pirkimo etape. Didžiausias galimas laimėtojų skaičius II etapui: 3 laimėtojai.

**I etapo rezultatų vertinimo kriterijai**

|  |  |
| --- | --- |
| I etapo rezultatų vertinimo kriterijai | Maksimalus balas  |
| 1. Koncepcijos kokybė |  |
| 1.1. Mokslo tiriamųjų darbų analizė | 10 |
| 1.2. Sudėtinių medžiagų analizė | 10 |
| 1.3. Atlikti laboratoriniai bandymai | 10 |
| 2. Projekto valdymas | 10 |
| **Maksimalus galimas surinkti balas** | **40** |

1. Kiekvienas ikiprekybinio pirkimo komisijos narys ir (ar) ekspertas, vertindamas atitinkamą kriterijų, suteikia jam vertinimo balą nustatytose ribose. Pagal tokius įvertinimus bus apskaičiuotas vertinimo balų vidurkis kiekvienai vertinamo kriterijaus reikšmei.

**I etapo rezultatų vertinimo kriterijų aprašymas**

|  |  |
| --- | --- |
| Kriterijus | Kriterijaus paaiškinimas |
| 1. Koncepcijos kokybė | Vertinama I etapo rezultato – sukurtos inovatyviojo produkto koncepcijos, kokybė: |
| 1.1. Mokslo tiriamųjų darbų analizė | Vertinama atlikta mokslo tiriamųjų darbų, susijusių su nanomedžiagų panaudojimu modifikuojant bitumus ir asfalto mišinius, analizė. |
| 1.2. Sudėtinių medžiagų sąveikos analizė | Vertinamos atliktos veiklos identifikuojant, kokias medžiagas, jų kiekius ir kokią nanomedžiagų įterpimo į bitumą arba asfalto mišinį technologiją tikslingiausia taikyti siekiant sukurti inovatyvųjį produktą. |
| 1.3. Atlikti laboratoriniai bandymai | Vertinami atlikti laboratoriniai bandymai, sukurtos koncepcijos įgyvendinamumui patikrinti tiriant atskirų produkto elementų savybes. |
| 2. Projekto valdymas | Vertinama ikiprekybinio pirkimo koncepcijoje pateikta informacija apie tolimesnių ikiprekybinio pirkimo etapų valdymą, veiklų grafikus, techninės dalyvio galimybes, žmogiškuosius išteklius, identifikuotas rizikas. |

1. Siekiant palengvinti vertinimą ir suvienodinti galimas balų interpretacijas, ikiprekybinio pirkimo komisijos nariai ir (ar) ekspertai išanalizavę pasiūlymus suteikia atitinkamų kriterijaus reikšmių balus:

**I etapo rezultatų vertinimo kriterijų balų reikšmės**

|  |  |
| --- | --- |
| **Kriterijus** | **Balų reikšmės** |
| **Maksimalus galimas surinkti balas: 40** | **Balo paaiškinimas** |
| 1. Koncepcijos kokybė |  |  |
| 1.1. Mokslo tiriamųjų darbų analizė | 1-10 | Atlikta mokslo tiriamųjų darbų analizė vertinama balais nuo 1 iki 10. |
| 1.2. Sudėtinių medžiagų sąveikos analizė | 1-10 | Sudėtinių medžiagų sąveikos analizė vertinama balais nuo 1 iki 10. |
| 1.3. Atlikti laboratoriniai bandymai | 1-10 | Atlikti laboratoriniai bandymai vertinami balais nuo 1 iki 10. |
| 2. Projekto valdymas | 1-10 | Dalyvio pateikta informacija apie projekto valdymą vertinama balais nuo 1 iki 10. |

**II etapo rezultatų vertinimas**

1. Po ikiprekybinio pirkimo II etapo rezultatų pristatymo atliekamas rezultatų vertinimas. Pirmiausia vertinami II etapo užbaigimą pagrindžiantys dokumentai, t.y. pateikta informacija apie inovatyviojo produkto atitiktį techninei specifikacijai, nustatytą produkto savikainą, apskaičiuotą prognozuojamą produkto ilgaamžiškumą, asfalto mišinių savybių palyginimą, inovatyviojo produkto prototipo nuotraukos, inovatyviojo produkto maketai ir kiti II etapo veiklų atlikimą įrodantys dokumentai (gali būti sąskaitos-faktūros, sertifikatai, prototipo brėžiniai, aprašymai, bandymų protokolai, mokslinė ataskaita ir pan). Perkančioji organizacija gali taip pat pareikalauti atlikti II etapo metu atliktų veiklų ir pasiektų rezultatų pristatymą. Ikiprekybinio pirkimo komisijai nustačius, kad bent du dalyviai iš trijų nepasiekė ikiprekybinio pirkimo sutartyje nustatyto rezultato, ikiprekybinis pirkimas nutraukiamas.
2. Rezultatų vertinimo procedūros metu vertinami šie ikiprekybinio pirkimo II etapo rezultato vertinimo kriterijai: Sukurto prototipo kokybė, Produkto savikaina, Prototipo eksploatacinės savybės.
3. Remdamasi vertinimais, ikiprekybinio pirkimo komisija sudaro vertinimų eilę ir priima sprendimą dėl dalyvių dalyvavimo III ikiprekybinio pirkimo etape. Didžiausias galimas laimėtojų skaičius III etapui: 1 laimėtojas.

**II etapo rezultatų vertinimo kriterijai**

|  |  |
| --- | --- |
| II etapo rezultatų vertinimo kriterijai | Maksimalus balas  |
| 1. Sukurto prototipo kokybė | 10 |
| 2.Produkto savikaina | 10 |
| 3. Prototipo eksploatacinės savybės | 10 |
| **Maksimalus galimas surinkti balų skaičius** | **30** |

1. Kiekvienas ikiprekybinio pirkimo komisijos narys ir (ar) ekspertas, vertindamas atitinkamą kriterijų, suteikia jam vertinimo balą nustatytose ribose. Pagal tokius įvertinimus bus apskaičiuotas vertinimo balų vidurkis kiekvienai vertinamo kriterijaus reikšmei.

**II etapo rezultatų vertinimo kriterijų aprašymas**

|  |  |
| --- | --- |
| Kriterijus | Kriterijaus paaiškinimas |
| 1. Sukurto prototipo kokybė | Vertinamos II etapo metu atliktos veiklos:– nanomedžiagomis modifikuotų asfalto mišinių maketų sukūrimas laboratorinėmis sąlygomis;– tinkamiausią mineralinių medžiagų rūšies ir optimalios granuliometrinės sudėties nustatymas ir laboratorinių bandymų rezultatais grįstų optimalių medžiagų kiekius parinkimas skirtingiems nanomedžiagomis modifikuotų asfalto mišinių maketams;– skirtingų sudėčių nanomedžiagomis modifikuotų asfalto mišinių bandinių pagaminimas ir išbandymas, imituojant realias aplinkos ir transporto priemonių apkrovų sąlygas ir funkcionavimo tyrimai;– nanomedžiagomis modifikuotų asfalto mišinių savybių ir šiuo metu kelių tiesyboje plačiai taikomų konvencinių asfalto mišinių savybių palyginimas. |
| 2. Produkto savikaina | Vertinama dalyvio po II etapo nustatyta prototipo asfalto mišinio, kuris bus rengiamas III etapo metu eksperimentiniame bandomajame ruože, produkto savikaina. Pateikiama sukurto nanomedžiagomis modifikuoto asfalto mišinio gamybos 1 tonos savikaina Eur. |
| 3. Prototipo eksploatacinės savybės |  Vertinamos II etapo metu dalyvio sukurto geriausiomis savybėmis pasižyminčio prototipo bandymais nustatytos eksploatacinės savybės ir jų atitiktis techninėse specifikacijose nurodytiems pagrindiniams reikalavimams, keliamiems nanomedžiagomis modifikuotam asfalto mišiniui. |

1. Siekiant palengvinti vertinimą ir suvienodinti galimas balų interpretacijas, ikiprekybinio pirkimo komisijos nariai ir (ar) ekspertai išanalizavę pasiūlymus suteikia atitinkamų kriterijaus reikšmių balus:

**II etapo rezultatų vertinimo kriterijų balų reikšmės**

|  |  |
| --- | --- |
| **Kriterijus** | **Balų reikšmės** |
| **Maksimalus galimas surinkti balas: 30** | **Balo paaiškinimas** |
| 1. Sukurto prototipo kokybė | 1-10 | II etapo metu atliktos veiklos vertinamos balais nuo 1 iki 10. |
| 2. Produkto savikaina | Produkto savikainos vertinimo kriterijaus balas apskaičiuojamas pagal pateiktas formules:PS = 10 x Mažiausia kaina/Pasiūlyta kaina,kur:PS – prototipo produkto savikainos balas, gautas pagal formulę;Mažiausia kaina – mažiausia produkto savikaina (Eur/t);Pasiūlyta kaina – vertinamo dalyvio nustatyta produkto savikaina (Eur/t). |
| 3. Prototipo eksploatacinės savybės | 1-10 |  Prototipo eksploatacinės savybės ir jų atitiktis techninėse specifikacijose nurodytiems pagrindiniams reikalavimams, keliamiems nanomedžiagomis modifikuotam asfalto mišiniui vertinamos balais nuo 1 iki 10. Kiekviena eksploatacinė savybė atskirai gali būti įvertinta daugiausiai 2 balais. |

**III etapo rezultatų vertinimas**

1. Ikiprekybinio pirkimo komisija priima ir vertina III etapo rezultatą. Vertinami III etapo užbaigimą pagrindžiantys dokumentai, t.y. pateikta informacija apie pagamintą inovatyviojo produkto bandomąją partiją, įrengtą bandomąjį eksperimentinį ruožą, asfalto mišinių funkcionavimą, bandymų ir tyrimų kelyje rezultatus, inovatyviojo produkto ir įrengto bandomojo eksperimentinio ruožo nuotraukos ir kiti įrodantys dokumentai. Perkančioji organizacija gali taip pat pareikalauti atlikti III etapo metu atliktų veiklų ir pasiektų rezultatų pristatymą.

5 priedas

**„NANOMEDŽIAGOMIS MODIFIKUOTO ASFALTO MIŠINIO, DIDINANČIO AUTOMOBILIŲ KELIŲ DANGŲ TVARUMĄ, SUKŪRIMAS“ IKIPREKYBINIO PIRKIMO I ETAPO SUTARTIS Nr.\_\_\_\_\_\_\_\_\_\_**

20\_\_ m. \_\_\_\_\_\_\_\_\_\_\_\_\_ \_\_ d.

Vilnius

Lietuvos automobilių kelių direkcija prie Susisiekimo ministerijos, juridinio asmens kodas 188710638, kurios registruota buveinė yra J. Basanavičiaus g. 36, LT-03109 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama *[įrašyti pareigas, vardą, pavardę]*, veikiančio pagal Lietuvos automobilių kelių direkcijos prie Susisiekimo ministerijos nuostatus, patvirtintus Lietuvos Respublikos susisiekimo ministro 2006 m. lapkričio 30 d. įsakymu Nr. 3-457 (toliau – **PO**), ir

*[įrašyti dalyvio pavadinimą]*, juridinio asmens kodas *[įrašyti]*, kurios registruota buveinė yra [*įrašyti pilną adresą*] duomenys apie *[įmonę/įstaigą]* kaupiami ir saugomi Lietuvos Respublikos juridinių asmenų registre, atstovaujama *[įrašyti pareigas, vardą, pavardę]*, veikiančio pagal *[įrašyti atstovavimo pagrindą]* (toliau – **Dalyvis**), *[jei tai ūkio subjektų grupė – atitinkami duomenys apie kiekvieną partnerį]*,

toliau kartu sutartyje vadinami **Šalimis**, o kiekvienas atskirai – **Šalimi**,

sudarė šią ikiprekybinio pirkimo „Nanomedžiagomis modifikuoto asfalto mišinio, didinančio automobilių kelių dangų tvarumą, sukūrimas“ I etapo sutartį (toliau – **Sutartis**) ir susitarė dėl žemiau išvardintų sąlygų.

**I. SUTARTIES DALYKAS**

1. Šia Sutartimi Dalyvis įsipareigoja šioje Sutartyje nustatyta tvarka ir sąlygomis sukurti ir patvirtinti „Nanomedžiagomis modifikuoto asfalto mišinio, didinančio automobilių kelių dangų tvarumą, sukūrimas“ ikiprekybinio pirkimo koncepciją (toliau – **Ikiprekybinio pirkimo rezultatas**) ir Ikiprekybinio pirkimo rezultatui pasiekti atlikti šias veiklas: 1. Išanalizuoti Pasaulyje atliktus mokslo tiriamuosius darbus, susijusius su ne mažiau kaip 5 skirtingų nanomedžiagų panaudojimu modifikuojant bitumus ir asfalto mišinius; 2. Identifikuoti reikiamas medžiagas (mineralinės medžiagos, bitumas, priedai), jų kiekį ir racionaliausios nanomedžiagų įterpimo į bitumą arba asfalto mišinį technologijas; 3. Atlikti laboratorinius bandymus sukurtos koncepcijos įgyvendinamumui patvirtinti, tiriant asfalto mišinio sudėtines medžiagas (mineralinės medžiagos, bitumas).
2. Šia Sutartimi PO įsipareigoja šioje Sutartyje nustatyta tvarka ir sąlygomis sumokėti Dalyviui už tinkamai ir laiku sukurtą Ikiprekybinio pirkimo rezultatą.
3. Ikiprekybinio pirkimo rezultatas turi būti sukurtas per **6 mėnesius** nuo Sutarties įsigaliojimo. Ikiprekybinio pirkimo rezultatas ir reikalavimai jo sukūrimui yra numatyti Sąlygų priede Nr. 2 „Techninė specifikacija“.

**II. SUTARTIES KAINA (KAINODAROS TAISYKLĖS) IR MOKĖJIMO SĄLYGOS**

1. Bendra ikiprekybinio pirkimo rezultato sukūrimo vertė *[nurodykite vertę eurais skaičiais ir žodžiais]* iš kurių Dalyviui tenkanti išlaidų dalis yra *[nurodykite vertę eurais skaičiais ir žodžiais]*, o PO tenkanti išlaidų dalis yra *[nurodykite vertę eurais skaičiais ir žodžiais]*. Dalyviui už tinkamai ir laiku sukurtą Ikiprekybinio pirkimo rezultatą PO šioje Sutartyje nustatyta tvarka sumoka *[nurodykite vertę eurais skaičiais ir žodžiais]* (toliau apibendrintai vadinama – **Kaina**).
2. Kaina yra maksimali ir fiksuota. Šalys aiškiai susitaria, kad Kaina yra maksimali PO finansuotina Dalyvio paslaugų dalis. Riziką dėl kitų mokesčių ir išlaidų prisiima Dalyvis. Pakitus mokestinei aplinkai ir atsiradus kitiems mokesčiams ar atsiradus išlaidoms ar dėl bendro kainų lygio pasikeitimo bei paslaugų grupių kainų pokyčių Kaina nebus perskaičiuojama.
3. Paslaugos laikomos suteiktomis tinkamai ir Dalyvis šioje Sutartyje nustatyta tvarka ir terminais įgyja teisę gauti šioje Sutartyje nustatyto dydžio Kainą tik po to, kai Dalyvis perleidžia PO Ikiprekybinio pirkimo rezultatą 10 punkte nustatyta tvarka.
4. Jeigu PO nustato, kad Ikiprekybinio pirkimo rezultatas ar jo techniniai, funkciniai, kiekybės ir kokybės kriterijai neatitinka Sutartyje ir ikiprekybinio pirkimo dokumentuose nustatytų reikalavimų, Dalyviui mokėtina Kaina mažinama proporcingai pasiektiems rezultatams.
5. Kainos mažinimas nustatomas bendru rašytiniu Šalių susitarimu. Minėtas susitarimas tarp Šalių privalo būti pasiektas ne vėliau kaip per 15 (penkiolika) darbo dienų, skaičiuojant nuo PO raštiško kreipimosi į Dalyvį informuojant dėl Kainos mažinimo. Šalims nesutarus dėl proporcingai mažinamos Kainos, PO privalo raštu kreiptis į ikiprekybinius pirkimus koordinuojančią organizaciją ir prašyti pasitelkus ekspertus, nustatyti kokia dalimi Kaina turi būti sumažinta.
6. Jeigu Ikiprekybinio pirkimo objektas ar jo techniniai, funkciniai, kiekybės ir kokybės kriterijai neatitinka šioje Sutartyje ir ikiprekybinio pirkimo dokumentuose nustatytų reikalavimų dėl Dalyvio kaltės, Kaina dalyviui nemokama.
7. Šios Sutarties Ikiprekybinio pirkimo rezultatą PO iš Dalyvio priima pasirašytinai. Priimdama šios Sutarties rezultatą, PO privalo įsitikinti, kad ikiprekybinio pirkimo objektas, jo techniniai, funkciniai, kiekybės ir kokybės kriterijai atitinka ikiprekybinio pirkimo sutartyje ir ikiprekybinio pirkimo dokumentuose nustatytus reikalavimus, ir yra nepažeistos kitos Sutartyje nustatytos sąlygos. PO sumoka Dalyviui už suteiktas tinkamą ir Sutarties sąlygas atitinkantį Ikiprekybinio pirkimo rezultatą ne vėliau kaip per 30 (trisdešimt) kalendorinių dienų nuo PVM sąskaitos-faktūros gavimo dienos ir nuo Ikiprekybinio pirkimo rezultato priėmimo-perdavimo akto (Sąlygų priedas Nr. 6) pasirašymo dienos (nuo vėlesnės iš nurodytų datų). Dalyvis PVM sąskaitą faktūrą turi pateikti PO naudojantis informacinės sistemos „E. sąskaita“ priemonėmis. Dalyviui pateikus PVM sąskaitą-faktūrą kitais būdais ar priemonėmis, bus laikoma, kad PVM sąskaita faktūra nepateikta.

**III. ŠALIŲ TEISĖS IR PAREIGOS**

1. Dalyvis įsipareigoja sukurti Ikiprekybinio pirkimo rezultatą profesionaliai, apdairiai, rūpestingai, vadovaudamasis Sutarties nuostatomis ir teisės aktų reikalavimais ir užtikrinti, kad Ikiprekybinio pirkimo rezultatas atitiks Sąlygų priede Nr. 2 „Techninė specifikacija“ nurodytus reikalavimus, bei vykdyti visas savo pareigas, kylančias iš šios Sutarties, pagal Sutartyje nustatytą tvarką, veikti sąžiningai ir vykdant savo įsipareigojimus pagal šią Sutartį bendradarbiauti su PO.
2. Dalyvis įsipareigoja sudaryti sąlygas PO bei kitoms kompetentingoms institucijoms, kurioms šią teisę suteikia įstatymai ar kiti teisės aktai, tikrinti Sutarties įgyvendinimą.
3. Sutarties vykdymui Dalyvis turi teisę pasitelkti subtiekėją (-us), jeigu savo pasiūlyme Dalyvis nurodo, kad ketina pasitelkti subtiekėją (-us). Dalyvis bet kokiu atveju atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.
4. PO įsipareigoja sumokėti šioje Sutartyje numatytą Kainą Sutartyje nustatyta tvarka ir terminais bei vykdyti visas savo pareigas, kylančias iš šios Sutarties, pagal Sutartyje nustatytą tvarką ir veikti sąžiningai, nepažeisti šios Sutarties ir teisės aktų reikalavimų bei vykdant šią Sutartį bendradarbiauti su Dalyviu.
5. PO ar jo paskirtas atstovas turi teisę gauti iš Dalyvio visą reikiamą informaciją, susijusią su Ikiprekybinio pirkimo rezultato sukūrimu, susipažinti su dokumentais ar informacija, susijusiais su Ikiprekybinio pirkimo rezultatu ir šios Sutarties vykdymu, vykdyti Sutarties vykdymo stebėseną ir patikras vietoje.
6. Šalys sutaria kooperuotis ir bendradarbiauti tarpusavyje, savalaikiai informuoti apie prisiimtų įsipareigojimų vykdymo eigą ir nedelsiant pranešti apie aplinkybes, galinčias sutrukdyti kokybiškai ir laiku įvykdyti prisiimtus įsipareigojimus.

**IV. PATVIRTINIMAI IR GARANTIJOS**

1. Kiekviena iš Šalių pareiškia ir garantuoja kitai Šaliai, kad:

16.1. Šalis turi visas teises, įgaliojimus ir patvirtinimus, reikalingus sudaryti ir vykdyti Sutartį;

16.2. Šalis atliko visus reikalingus teisinius veiksmus, kad ši Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Paslaugoms teikti ar gauti;

16.3. šios Sutarties sudarymas bei vykdymas nepažeidžia (i) atitinkamos Šalies įstatų, veiklos dokumentų; (ii) jai taikomų įstatymų ir kitų teisės aktų; (iii) teismo ar kitų valstybės institucijų sprendimų, aktų ar kitų dokumentų, privalomų atitinkamai Šaliai; (iv) atitinkamos Šalies sudarytų sutarčių ar trečiųjų asmenų atžvilgiu prisiimtų vienašalių įsipareigojimų; (v) atitinkamos Šalies kreditorių teisių.

**V. ATSAKOMYBĖ**

1. Jei Dalyvis dėl savo kaltės vėluoja sukurti Ikiprekybinio pirkimo rezultatą per Sutartyje nustatytą laikotarpį, PO gali, be raštiško įspėjimo ir neprarasdama teisės į kitas savo teisių gynimo priemones pagal Sutartį, pareikalauti 0,02 procento dydžio delspinigių nuo Kainos už kiekvieną uždelstą dieną, skaičiuojant nuo Sutartyje Ikiprekybinio pirkimo rezultato sukūrimo laikotarpio pabaigos iki dienos, kai vėluojamas Ikiprekybinio pirkimo rezultatas buvo faktiškai sukurtas ir perduotas. Delspinigiai gali būti išskaičiuojami iš Dalyviui mokėtinos Kainos.
2. Neatlikusi mokėjimo nustatytais terminais, PO, Dalyviui pareikalavus, privalo sumokėti 0,02 procento dydžio delspinigius nuo laiku nesumokėtos Kainos sumos už kiekvieną uždelstą dieną.
3. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
4. Jei Dalyvis negali laiku ir (ar) tinkamai įvykdyti šioje Sutartyje numatytų įsipareigojimų dėl PO kaltės ir (ar) nuo PO priklausančių aplinkybių ir (ar) dėl bet kokių kitų aplinkybių, nepriklausančių nuo Dalyvio, Dalyviui netaikoma šioje Sutarties dalyje numatyta atsakomybė ir neskaičiuojami delspinigiai.
5. Šalis, nevykdanti ar netinkamai vykdanti savo įsipareigojimus pagal Sutartį, privalo atlyginti kitai Šaliai visus dėl to padarytus tiesioginius nuostolius.
6. Visais atvejais Sutarties Šalis pagal Sutartį atlygina tik tiesioginius nuostolius, o atlyginamų nuostolių dydis negali viršyti Kainos. Šis atsakomybės ribojamas netaikomas tais atvejais, kai nuostoliai kyla dėl Sutarties Šalies tyčinių veiksmų ar didelio neatsargumo.
7. Dalyviui pažeidus Sutartyje numatytus įsipareigojimus (išskyrus Sutarties 8 p. numatytą atvejį), PO turi teisę apie tai raštu informuoti Dalyvį ir numatyti protingą terminą pažeidimams pašalinti. Jeigu Dalyvis nepašalina pažeidimų per PO nurodytą terminą, PO turi teisę vienašališkai nutraukti Sutartį įspėjusi dalyvį ne vėliau kaip prieš 30 dienų ir reikalauti atlyginti dėl pažeidimo patirtus nuostolius.

**VI. SUTARTIES GALIOJIMAS, KEITIMAS, PASIBAIGIMAS IR NUTRAUKIMAS**

1. Sutartis įsigalioja pasirašymo dieną. Sutartis galioja iki visų sutartinių įsipareigojimų įvykdymo arba Sutarties nutraukimo.
2. Sutarties sąlygos, kol Sutartis galioja, negali būti keičiamos, išskyrus tokias Sutarties sąlygas, kurias pakeitus nebūtų pažeisti ikiprekybinių pirkimų principai. Sutarties pakeitimai įforminami papildomu susitarimu, pasirašomu abiejų Sutarties Šalių.
3. Sutartis be joje numatytų nutraukimo atvejų, gali būti nutraukta Lietuvos Respublikos civilinio kodekso ir (ar) kitų teisės aktų nustatyta tvarka ir atvejais.

**VII. NENUGALIMOS JĖGOS APLINKYBĖS**

1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar netinkamą įvykdymą, jeigu Šalis įrodo, kad tai įvyko dėl aplinkybių, kurių Šalis negalėjo kontroliuoti ir protingai numatyti, išvengti ar pašalinti jokiomis priemonėmis, pavyzdžiui, Vyriausybės sprendimai ir kiti aktai, kurie turėjo poveikį Šalies veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės (toliau – **Nenugalimos jėgos aplinkybės**). Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų įsipareigojimų neįvykdymą ar netinkamą įvykdymą, o įsipareigojimų vykdymo terminas pratęsiamas.
2. Šalis, prašanti ją atleisti nuo atsakomybės, privalo pranešti kitai Šaliai raštu apie Nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, jog sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
3. Pagrindas atleisti Šalį nuo atsakomybės atsiranda nuo Nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo atlyginti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
4. Jei Nenugalimos jėgos aplinkybės trunka ilgiau kaip 30 (trisdešimt) kalendorinių dienų, bet kuri Šalis turi teisę nutraukti Sutartį įspėdama apie tai kitą šalį prieš ne vėliau kaip prieš 10 (dešimt) kalendorinių dienų iki Sutarties nutraukimo dienos.

**VIII. SUTARTIES VYKDYMO UŽTIKRINIMAS**

1. PO nereikalauja, kad **I etapo** ikiprekybinio pirkimo sutarties įvykdymas būtų užtikrinamas banko garantija arba draudimo bendrovės laidavimu.

**IX. NAUDOJIMASIS INTELEKTINĖS NUOSAVYBĖS TEISĖMIS**

1. Intelektinės nuosavybės objektai, kurie sukuriami ar atsiranda Dalyviui dalyvaujant ikiprekybiniame pirkime ir (ar) teikiant Mokslinių tyrimų ir eksperimentinės plėtros (toliau – **MTEP**) paslaugas arba prieš tai, jeigu juos Dalyvis naudoja per ikiprekybinį pirkimą ir (ar) teikdamas MTEP paslaugas, priklauso Dalyviui.
2. Dalyvis privalo suteikti PO neribotą teisę neatlygintinai naudotis ikiprekybinio pirkimo metu sukurtais intelektinės nuosavybės objektais, o trečiosioms šalims – neišimtinę teisę (pavyzdžiui, licenciją rinkos sąlygomis).

**X. NAUDOJIMASIS MATERIALIĄJA IKIPREKYBINIO PIRKIMO METU SUKURTA NUOSAVYBE**

1. Jeigu Dalyvio ikiprekybiniame pirkime sukurti Ikiprekybinio pirkimo rezultatai yra neatsiejamai susiję materialiąja nuosavybe (sukurtas inovatyviojo produkto prototipas ar bandomoji inovatyviojo produkto partija), Dalyvis privalo perduoti šią nuosavybę PO.
2. Apie materialiosios nuosavybės perdavimą pažymima Ikiprekybinio pirkimo rezultato priėmimo-perdavimo akte (Sąlygų priedas Nr. 6).

**XI. KITOS SĄLYGOS**

1. Šalys pripažįsta, kad sudarydamos šią Sutartį išreiškia savo valią būti saistomomis šios Sutarties.
2. Sutartis yra sudaryta bei turi būti vykdoma ir aiškinama pagal Lietuvos Respublikos įstatymus ir jai taikoma Lietuvos Respublikos teisė.
3. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
4. Jei Dalyvis Sutarties vykdymui pasitelkia subtiekėją (-us), kuris (-e) netinkamai vykdo įsipareigojimus Dalyviui, taip pat tuo atveju, kai subtiekėjas (-ai) nepajėgus vykdyti įsipareigojimų Dalyviui dėl iškeltos bankroto bylos ir (ar) panašios padėties, Dalyvis gali pakeisti subtiekėją (-us). Apie tai jis privalo raštu informuoti PO šioje Sutartyje nustatyta tvarka, nurodydamas subtiekėjo (-ų) pakeitimo priežastis. Subtiekėjo (-ų) pakeitimui Šalys sudaro susitarimą dėl subtiekėjo (-ų) pakeitimo. Ši Sutarties sąlyga taikoma tuomet, jei pasiūlyme Dalyvis nurodo, kad ketina pasitelkti subtiekėją (-us).
5. Kiekviena Šalis be išankstinio rašytinio kitos Šalies sutikimo įsipareigoja neatskleisti per ikiprekybinį pirkimą gautos konfidencialios informacijos tretiesiems asmenims ne mažiau kaip 4 metus nuo paskutinio ikiprekybinio pirkimo sutarties vykdymo rezultatų perdavimo.
6. Ginčai sprendžiami derybų būdu, o nepavykus išspręsti ginčo per 30 (trisdešimt) kalendorinių dienų nuo ginčo pradžios dienos (ginčo pradžios diena laikoma diena, kai viena Sutarties Šalis gauna kitos Šalies Sutartyje nustatyta tvarka pateiktą pretenziją), jis bus nagrinėjamas įstatymų nustatyta tvarka kompetentingame teisme.
7. Šalys susitaria, kad visas susirašinėjimas tarp Šalių bus vykdomas lietuvių kalba. Visi pranešimai ir kitas susirašinėjimas, kuriuos Šalis gali pateikti kitai Šaliai pagal šią Sutartį, bus laikomi galiojančiais ir įteiktais tinkamai, jeigu yra gautas patvirtinimas apie gavimą arba išsiųsti registruotu paštu, faksu, el. paštu Šalių Sutartyje nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.
8. Jei pasikeičia Šalies adresas ir (ar) kiti kontaktiniai ar atsiskaitymo duomenys, Šalis privalo informuoti kitą Šalį apie įvyksiantį tokių duomenų pasikeitimą, pranešdama ne vėliau kaip prieš 3 (tris) darbo dienas. Jei Šalis nesilaiko pranešimo pareigos, laikoma, kad kita Šalis tinkamai įvykdė savo pareigas, jei jas vykdė remdamasi paskutiniais jai žinomais kontaktiniais ir (ar) atsiskaitymo duomenimis.
9. Ši Sutartis sudaryta dviem vienodą teisinę galią turinčiais egzemplioriais lietuvių kalba, po vieną egzempliorių kiekvienai Šaliai.
10. Neatskiriama šios Sutarties dalis yra „Techninė specifikacija“ (Sąlygų priedas Nr. 2), „Ikiprekybinio pirkimo rezultato priėmimo-perdavimo akto forma“ (Sąlygų priedas Nr. 6) ir „Dalyvio pasiūlymas“ (Sąlygų priedas Nr. 3).

|  |  |
| --- | --- |
| **PERKANČIOJI ORGANIZACIJA** | **DALYVIS** |
| Lietuvos automobilių kelių direkcijaprie Susisiekimo ministerijos |  |
| Įstaigos kodas 188710638 |  |
| J. Basanavičiaus g. 36LT-03109 Vilnius |  |
| El. paštas lakd@lakd.lt |  |
| Telefonas (8 5) 232 9600 |  |
| A.s. LT 37 7300 0100 0245 6303 |  |
| AB „Swedbank“, 73000 |  |
| Lietuvos automobilių kelių direkcijos prie Susisiekimo ministerijos............................................................. | ............................................................. |
| A.V.  | A.V. |

**„NANOMEDŽIAGOMIS MODIFIKUOTO ASFALTO MIŠINIO, DIDINANČIO AUTOMOBILIŲ KELIŲ DANGŲ TVARUMĄ, SUKŪRIMAS“ IKIPREKYBINIO PIRKIMO II ETAPO SUTARTIS Nr.\_\_\_\_\_\_\_\_\_\_**

20\_\_ m. \_\_\_\_\_\_\_\_\_\_\_\_\_ \_\_ d.

Vilnius

Lietuvos automobilių kelių direkcija prie Susisiekimo ministerijos, juridinio asmens kodas 188710638, kurios registruota buveinė yra J. Basanavičiaus g. 36, LT-03109 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama *[įrašyti pareigas, vardą, pavardę]*, veikiančio pagal Lietuvos automobilių kelių direkcijos prie Susisiekimo ministerijos nuostatus, patvirtintus Lietuvos Respublikos susisiekimo ministro 2006 m. lapkričio 30 d. įsakymu Nr. 3-457 (toliau – **PO**), ir

*[įrašyti dalyvio pavadinimą]*, juridinio asmens kodas *[įrašyti]*, kurios registruota buveinė yra [*įrašyti pilną adresą*] duomenys apie *[įmonę/įstaigą]* kaupiami ir saugomi Lietuvos Respublikos juridinių asmenų registre, atstovaujama *[įrašyti pareigas, vardą, pavardę]*, veikiančio pagal *[įrašyti atstovavimo pagrindą]* (toliau – **Dalyvis**), *[jei tai ūkio subjektų grupė – atitinkami duomenys apie kiekvieną partnerį]*,

toliau kartu sutartyje vadinami **Šalimis**, o kiekvienas atskirai – **Šalimi**,

sudarė šią ikiprekybinio pirkimo „Nanomedžiagomis modifikuoto asfalto mišinio, didinančio automobilių kelių dangų tvarumą, sukūrimas“ II etapo sutartį (toliau – **Sutartis**) ir susitarė dėl žemiau išvardintų sąlygų.

**I. SUTARTIES DALYKAS**

1. Šia Sutartimi Dalyvis įsipareigoja šioje Sutartyje nustatyta tvarka ir sąlygomis sukurti „Nanomedžiagomis modifikuoto asfalto mišinio, didinančio automobilių kelių dangų tvarumą, sukūrimas“ ikiprekybinio pirkimo prototipą (toliau – **Ikiprekybinio pirkimo rezultatas**) ir Ikiprekybinio pirkimo rezultatui pasiekti atlikti šias veiklas: 1. Sukurti laboratorinėmis sąlygomis nanomedžiagomis modifikuotų asfalto mišinių maketus (4 vnt.), modifikuojant bitumą arba asfalto mišinį panaudojant ne mažiau kaip 2 skirtingų cheminių sudėčių nanomedžiagas ir skirtingų rūšių bitumus ir atliekant bitumo savybių tyrimus po modifikavimo (bandymus atliekant po trumpalaikio ir ilgalaikio sendinimo); 2. Nustatyti tinkamiausią mineralinių medžiagų rūšį ir optimalią granuliometrinę sudėtį ir parinkti laboratorinių bandymų rezultatais grįstus optimalius medžiagų kiekius 4 skirtingiems nanomedžiagomis modifikuotų asfalto mišinių maketams; 3. Pagaminti ir išbandyti 4 skirtingų sudėčių nanomedžiagomis modifikuotų asfalto mišinių bandinius, imituojant realias aplinkos ir transporto priemonių apkrovų sąlygas ir ištiriant funkcionavimą; 4. Atlikti nanomedžiagomis modifikuotų asfalto mišinių savybių ir šiuo metu kelių tiesyboje plačiai taikomų konvencinių asfalto mišinių savybių palyginimą ir atrinkti geriausių savybių asfalto mišinį.
2. Šia Sutartimi PO įsipareigoja šioje Sutartyje nustatyta tvarka ir sąlygomis sumokėti Dalyviui už tinkamai ir laiku sukurtą Ikiprekybinio pirkimo rezultatą.
3. Ikiprekybinio pirkimo rezultatas turi būti sukurtas per **12 mėnesių** nuo Sutarties įsigaliojimo. Ikiprekybinio pirkimo rezultatas ir reikalavimai jo sukūrimui yra numatyti Sąlygų priede Nr. 2 „Techninė specifikacija“.

**II. SUTARTIES KAINA (KAINODAROS TAISYKLĖS) IR MOKĖJIMO SĄLYGOS**

1. Bendra ikiprekybinio pirkimo rezultato sukūrimo vertė *[nurodykite vertę eurais skaičiais ir žodžiais]* iš kurių Dalyviui tenkanti išlaidų dalis yra *[nurodykite vertę eurais skaičiais ir žodžiais]*, o PO tenkanti išlaidų dalis yra *[nurodykite vertę eurais skaičiais ir žodžiais]*. Dalyviui už tinkamai ir laiku sukurtą Ikiprekybinio pirkimo rezultatą PO šioje Sutartyje nustatyta tvarka sumoka *[nurodykite vertę eurais skaičiais ir žodžiais]* (toliau apibendrintai vadinama – **Kaina**).
2. Kaina yra maksimali ir fiksuota. Šalys aiškiai susitaria, kad Kaina yra maksimali PO finansuotina Dalyvio paslaugų dalis. Riziką dėl kitų mokesčių ir išlaidų prisiima Dalyvis. Pakitus mokestinei aplinkai ir atsiradus kitiems mokesčiams ar atsiradus išlaidoms ar dėl bendro kainų lygio pasikeitimo bei paslaugų grupių kainų pokyčių Kaina nebus perskaičiuojama.
3. Paslaugos laikomos suteiktomis tinkamai ir Dalyvis šios Sutartyje nustatyta tvarka ir terminais įgyja teisę gauti šioje Sutartyje nustatyto dydžio Kainą tik po to, kai Dalyvis perleidžia PO Ikiprekybinio pirkimo rezultatą 10 punkte nustatyta tvarka.
4. Jeigu PO nustato, kad Ikiprekybinio pirkimo rezultatas ar jo techniniai, funkciniai, kiekybės ir kokybės kriterijai neatitinka Sutartyje ir ikiprekybinio pirkimo dokumentuose nustatytų reikalavimų, Dalyviui mokėtina Kaina mažinama proporcingai pasiektiems rezultatams.
5. Kainos mažinimas nustatomas bendru rašytiniu Šalių susitarimu. Minėtas susitarimas tarp Šalių privalo būti pasiektas ne vėliau kaip per 15 (penkiolika) darbo dienų, skaičiuojant nuo PO raštiško kreipimosi į Dalyvį informuojant dėl Kainos mažinimo. Šalims nesutarus dėl proporcingai mažinamos Kainos, PO privalo raštu kreiptis į ikiprekybinius pirkimus koordinuojančią organizaciją ir prašyti pasitelkus ekspertus, nustatyti kokia dalimi Kaina turi būti sumažinta.
6. Jeigu Ikiprekybinio pirkimo objektas ar jo techniniai, funkciniai, kiekybės ir kokybės kriterijai neatitinka šioje Sutartyje ir ikiprekybinio pirkimo dokumentuose nustatytų reikalavimų dėl Dalyvio kaltės, Kaina dalyviui nemokama.
7. Šios Sutarties rezultatą PO iš Dalyvio priima pasirašytinai. Priimdama šios Sutarties rezultatą, PO privalo įsitikinti, kad ikiprekybinio pirkimo objektas, jo techniniai, funkciniai, kiekybės ir kokybės kriterijai atitinka ikiprekybinio pirkimo sutartyje ir ikiprekybinio pirkimo dokumentuose nustatytus reikalavimus, ir yra nepažeistos kitos Sutartyje nustatytos sąlygos. PO sumoka Dalyviui už suteiktas tinkamą ir Sutarties sąlygas atitinkanti Ikiprekybinio pirkimo rezultatą ne vėliau kaip per 30 (trisdešimt) kalendorinių dienų nuo PVM sąskaitos-faktūros gavimo dienos ir nuo Ikiprekybinio pirkimo rezultato priėmimo-perdavimo akto (Sąlygų priedas Nr. 6) pasirašymo dienos (nuo vėlesnės iš nurodytų datų). Dalyvis PVM sąskaitą faktūrą turi pateikti PO naudojantis informacinės sistemos „E. sąskaita“ priemonėmis. Dalyviui pateikus PVM sąskaitą-faktūrą kitais būdais ar priemonėmis, bus laikoma, kad PVM sąskaita faktūra nepateikta.

**III. ŠALIŲ TEISĖS IR PAREIGOS**

1. Dalyvis įsipareigoja sukurti Ikiprekybinio pirkimo rezultatą profesionaliai, apdairiai, rūpestingai, vadovaudamasis Sutarties nuostatomis ir teisės aktų reikalavimais ir užtikrinti, kad Ikiprekybinio pirkimo rezultatas atitiks Sąlygų priede Nr. 2 „Techninė specifikacija“ nurodytus reikalavimus, bei vykdyti visas savo pareigas, kylančias iš šios Sutarties, pagal Sutartyje nustatytą tvarką, veikti sąžiningai ir vykdant savo įsipareigojimus pagal šią Sutartį bendradarbiauti su PO.
2. Dalyvis įsipareigoja sudaryti sąlygas PO bei kitoms kompetentingoms institucijoms, kurioms šią teisę suteikia įstatymai ar kiti teisės aktai, tikrinti Sutarties įgyvendinimą.
3. Sutarties vykdymui Dalyvis turi teisę pasitelkti subtiekėją (-us), jeigu savo pasiūlyme Dalyvis nurodo, kad ketina pasitelkti subtiekėją (-us). Dalyvis bet kokiu atveju atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.
4. PO įsipareigoja sumokėti šioje Sutartyje numatytą Kainą Sutartyje nustatyta tvarka ir terminais bei vykdyti visas savo pareigas, kylančias iš šios Sutarties, pagal Sutartyje nustatytą tvarką ir veikti sąžiningai, nepažeisti šios Sutarties ir teisės aktų reikalavimų bei vykdant šią Sutartį bendradarbiauti su Dalyviu.
5. PO ar jo paskirtas atstovas turi teisę gauti iš Dalyvio visą reikiamą informaciją, susijusią su Ikiprekybinio pirkimo rezultato sukūrimu, susipažinti su dokumentais ar informacija, susijusiais su Ikiprekybinio pirkimo rezultatu ir šios Sutarties vykdymu, vykdyti Sutarties vykdymo stebėseną ir patikras vietoje.
6. Šalys sutaria kooperuotis ir bendradarbiauti tarpusavyje, savalaikiai informuoti apie prisiimtų įsipareigojimų vykdymo eigą ir nedelsiant pranešti apie aplinkybes, galinčias sutrukdyti kokybiškai ir laiku įvykdyti prisiimtus įsipareigojimus.

**IV. PATVIRTINIMAI IR GARANTIJOS**

1. Kiekviena iš Šalių pareiškia ir garantuoja kitai Šaliai, kad:

16.1. Šalis turi visas teises, įgaliojimus ir patvirtinimus, reikalingus sudaryti ir vykdyti Sutartį;

16.2. Šalis atliko visus reikalingus teisinius veiksmus, kad ši Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Paslaugoms teikti ar gauti;

16.3. šios Sutarties sudarymas bei vykdymas nepažeidžia (i) atitinkamos Šalies įstatų, veiklos dokumentų; (ii) jai taikomų įstatymų ir kitų teisės aktų; (iii) teismo ar kitų valstybės institucijų sprendimų, aktų ar kitų dokumentų, privalomų atitinkamai Šaliai; (iv) atitinkamos Šalies sudarytų sutarčių ar trečiųjų asmenų atžvilgiu prisiimtų vienašalių įsipareigojimų; (v) atitinkamos Šalies kreditorių teisių.

**V. ATSAKOMYBĖ**

1. Jei Dalyvis dėl savo kaltės vėluoja sukurti Ikiprekybinio pirkimo rezultatą per Sutartyje nustatytą laikotarpį, PO gali, be raštiško įspėjimo ir neprarasdama teisės į kitas savo teisių gynimo priemones pagal Sutartį, pareikalauti 0,02 procento dydžio delspinigių nuo Kainos už kiekvieną uždelstą dieną, skaičiuojant nuo Sutartyje Ikiprekybinio pirkimo rezultato sukūrimo laikotarpio pabaigos iki dienos, kai vėluojamas Ikiprekybinio pirkimo rezultatas buvo faktiškai sukurtas ir perduotas. Delspinigiai gali būti išskaičiuojami iš Dalyviui mokėtinos Kainos.
2. Neatlikusi mokėjimo nustatytais terminais, PO, Dalyviui pareikalavus, privalo sumokėti 0,02 procento dydžio delspinigius nuo laiku nesumokėtos Kainos sumos už kiekvieną uždelstą dieną.
3. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
4. Jei Dalyvis negali laiku ir (ar) tinkamai įvykdyti šioje Sutartyje numatytų įsipareigojimų dėl PO kaltės ir (ar) nuo PO priklausančių aplinkybių ir (ar) dėl bet kokių kitų aplinkybių, nepriklausančių nuo Dalyvio, Dalyviui netaikoma šioje Sutarties dalyje numatyta atsakomybė ir neskaičiuojami delspinigiai.
5. Šalis, nevykdanti ar netinkamai vykdanti savo įsipareigojimus pagal Sutartį, privalo atlyginti kitai Šaliai visus dėl to padarytus tiesioginius nuostolius.
6. Visais atvejais Sutarties Šalis pagal Sutartį atlygina tik tiesioginius nuostolius, o atlyginamų nuostolių dydis negali viršyti Kainos. Šis atsakomybės ribojamas netaikomas tais atvejais, kai nuostoliai kyla dėl Sutarties Šalies tyčinių veiksmų ar didelio neatsargumo.
7. Dalyviui pažeidus Sutartyje numatytus įsipareigojimus (išskyrus Sutarties 8 p. numatytą atvejį), PO turi teisę apie tai raštu informuoti Dalyvį ir numatyti protingą terminą pažeidimams pašalinti. Jeigu Dalyvis nepašalina pažeidimų per PO nurodytą terminą, PO turi teisę vienašališkai nutraukti Sutartį įspėjusi dalyvį ne vėliau kaip prieš 30 dienų ir reikalauti atlyginti dėl pažeidimo patirtus nuostolius.

**VI. SUTARTIES GALIOJIMAS, KEITIMAS, PASIBAIGIMAS IR NUTRAUKIMAS**

1. Sutartis įsigalioja pasirašymo dieną. Sutartis galioja iki visų sutartinių įsipareigojimų įvykdymo arba Sutarties nutraukimo.
2. Sutarties sąlygos, kol Sutartis galioja, negali būti keičiamos, išskyrus tokias Sutarties sąlygas, kurias pakeitus nebūtų pažeisti ikiprekybinių pirkimų principai. Sutarties pakeitimai įforminami papildomu susitarimu, pasirašomu abiejų Sutarties Šalių.
3. Sutartis be joje numatytų nutraukimo atvejų, gali būti nutraukta Lietuvos Respublikos civilinio kodekso ir (ar) kitų teisės aktų nustatyta tvarka ir atvejais.

**VII. NENUGALIMOS JĖGOS APLINKYBĖS**

1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar netinkamą įvykdymą, jeigu Šalis įrodo, kad tai įvyko dėl aplinkybių, kurių Šalis negalėjo kontroliuoti ir protingai numatyti, išvengti ar pašalinti jokiomis priemonėmis, pavyzdžiui, Vyriausybės sprendimai ir kiti aktai, kurie turėjo poveikį Šalies veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės (toliau – **Nenugalimos jėgos aplinkybės**). Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų įsipareigojimų neįvykdymą ar netinkamą įvykdymą, o įsipareigojimų vykdymo terminas pratęsiamas.
2. Šalis, prašanti ją atleisti nuo atsakomybės, privalo pranešti kitai Šaliai raštu apie Nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, jog sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
3. Pagrindas atleisti Šalį nuo atsakomybės atsiranda nuo Nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo atlyginti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
4. Jei Nenugalimos jėgos aplinkybės trunka ilgiau kaip 30 (trisdešimt) kalendorinių dienų, bet kuri Šalis turi teisę nutraukti Sutartį įspėdama apie tai kitą šalį prieš ne vėliau kaip prieš 10 (dešimt) kalendorinių dienų iki Sutarties nutraukimo dienos.

**VIII. SUTARTIES VYKDYMO UŽTIKRINIMAS**

1. PO nereikalauja, kad **II etapo** ikiprekybinio pirkimo sutarties įvykdymas būtų užtikrinamas banko garantija arba draudimo bendrovės laidavimu.

**IX. NAUDOJIMASIS INTELEKTINĖS NUOSAVYBĖS TEISĖMIS**

1. Intelektinės nuosavybės objektai, kurie sukuriami ar atsiranda Dalyviui dalyvaujant ikiprekybiniame pirkime ir (ar) teikiant Mokslinių tyrimų ir eksperimentinės plėtros (toliau – **MTEP**) paslaugas arba prieš tai, jeigu juos Dalyvis naudoja per ikiprekybinį pirkimą ir (ar) teikdamas MTEP paslaugas, priklauso Dalyviui.
2. Dalyvis privalo suteikti PO neribotą teisę neatlygintinai naudotis ikiprekybinio pirkimo metu sukurtais intelektinės nuosavybės objektais, o trečiosioms šalims – neišimtinę teisę (pavyzdžiui, licenciją rinkos sąlygomis).

**X. NAUDOJIMASIS MATERIALIĄJA IKIPREKYBINIO PIRKIMO METU SUKURTA NUOSAVYBE**

1. Jeigu Dalyvio ikiprekybiniame pirkime sukurti Ikiprekybinio pirkimo rezultatai yra neatsiejamai susiję materialiąja nuosavybe (sukurtas inovatyviojo produkto prototipas ar bandomoji inovatyviojo produkto partija), Dalyvis privalo perduoti šią nuosavybę PO.
2. Apie materialiosios nuosavybės perdavimą pažymima Ikiprekybinio pirkimo rezultato priėmimo-perdavimo akte (Sąlygų priedas Nr. 6).

**XI. KITOS SĄLYGOS**

1. Šalys pripažįsta, kad sudarydamos šią Sutartį išreiškia savo valią būti saistomomis šios Sutarties.
2. Sutartis yra sudaryta bei turi būti vykdoma ir aiškinama pagal Lietuvos Respublikos įstatymus ir jai taikoma Lietuvos Respublikos teisė.
3. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
4. Jei Dalyvis Sutarties vykdymui pasitelkia subtiekėją (-us), kuris (-e) netinkamai vykdo įsipareigojimus Dalyviui, taip pat tuo atveju, kai subtiekėjas (-ai) nepajėgus vykdyti įsipareigojimų Dalyviui dėl iškeltos bankroto bylos ir (ar) panašios padėties, Dalyvis gali pakeisti subtiekėją (-us). Apie tai jis privalo raštu informuoti PO šioje Sutartyje nustatyta tvarka, nurodydamas subtiekėjo (-ų) pakeitimo priežastis. Subtiekėjo (-ų) pakeitimui Šalys sudaro susitarimą dėl subtiekėjo (-ų) pakeitimo. Ši Sutarties sąlyga taikoma tuomet, jei pasiūlyme Dalyvis nurodo, kad ketina pasitelkti subtiekėją (-us).
5. Kiekviena Šalis be išankstinio rašytinio kitos Šalies sutikimo įsipareigoja neatskleisti per ikiprekybinį pirkimą gautos konfidencialios informacijos tretiesiems asmenims ne mažiau kaip 4 metus nuo paskutinio ikiprekybinio pirkimo sutarties vykdymo rezultatų perdavimo.
6. Ginčai sprendžiami derybų būdu, o nepavykus išspręsti ginčo per 30 (trisdešimt) kalendorinių dienų nuo ginčo pradžios dienos (ginčo pradžios diena laikoma diena, kai viena Sutarties Šalis gauna kitos Šalies Sutartyje nustatyta tvarka pateiktą pretenziją), jis bus nagrinėjamas įstatymų nustatyta tvarka kompetentingame teisme.
7. Šalys susitaria, kad visas susirašinėjimas tarp Šalių bus vykdomas lietuvių kalba. Visi pranešimai ir kitas susirašinėjimas, kuriuos Šalis gali pateikti kitai Šaliai pagal šią Sutartį, bus laikomi galiojančiais ir įteiktais tinkamai, jeigu yra gautas patvirtinimas apie gavimą arba išsiųsti registruotu paštu, faksu, el. paštu Šalių Sutartyje nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.
8. Jei pasikeičia Šalies adresas ir (ar) kiti kontaktiniai ar atsiskaitymo duomenys, Šalis privalo informuoti kitą Šalį apie įvyksiantį tokių duomenų pasikeitimą, pranešdama ne vėliau kaip prieš 3 (tris) darbo dienas. Jei Šalis nesilaiko pranešimo pareigos, laikoma, kad kita Šalis tinkamai įvykdė savo pareigas, jei jas vykdė remdamasi paskutiniais jai žinomais kontaktiniais ir (ar) atsiskaitymo duomenimis.
9. Ši Sutartis sudaryta dviem vienodą teisinę galią turinčiais egzemplioriais lietuvių kalba, po vieną egzempliorių kiekvienai Šaliai.
10. Neatskiriama šios Sutarties dalis yra „Techninė specifikacija“ (Sąlygų priedas Nr. 2), „Ikiprekybinio pirkimo rezultato priėmimo-perdavimo akto forma“ (Sąlygų priedas Nr. 6) ir „Dalyvio pasiūlymas“ (Sąlygų priedas Nr. 3).

|  |  |
| --- | --- |
| **PERKANČIOJI ORGANIZACIJA** | **DALYVIS** |
| Lietuvos automobilių kelių direkcijaprie Susisiekimo ministerijos |  |
| Įstaigos kodas 188710638 |  |
| J. Basanavičiaus g. 36LT-03109 Vilnius |  |
| El. paštas lakd@lakd.lt |  |
| Telefonas (8 5) 232 9600 |  |
| A.s. LT 37 7300 0100 0245 6303 |  |
| AB „Swedbank“, 73000 |  |
| Lietuvos automobilių kelių direkcijos prie Susisiekimo ministerijos............................................................. | ............................................................. |
| A.V.  | A.V. |

**„NANOMEDŽIAGOMIS MODIFIKUOTO ASFALTO MIŠINIO, DIDINANČIO AUTOMOBILIŲ KELIŲ DANGŲ TVARUMĄ, SUKŪRIMAS“ IKIPREKYBINIO PIRKIMO III ETAPO SUTARTIS Nr.\_\_\_\_\_\_\_\_\_\_**

20\_\_ m. \_\_\_\_\_\_\_\_\_\_\_\_\_ \_\_ d.

Vilnius

Lietuvos automobilių kelių direkcija prie Susisiekimo ministerijos, juridinio asmens kodas 188710638, kurios registruota buveinė yra J. Basanavičiaus g. 36, LT-03109 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama *[įrašyti pareigas, vardą, pavardę]*, veikiančio pagal Lietuvos automobilių kelių direkcijos prie Susisiekimo ministerijos nuostatus, patvirtintus Lietuvos Respublikos susisiekimo ministro 2006 m. lapkričio 30 d. įsakymu Nr. 3-457 (toliau – **PO**), ir

*[įrašyti dalyvio pavadinimą]*, juridinio asmens kodas *[įrašyti]*, kurios registruota buveinė yra [*įrašyti pilną adresą*] duomenys apie *[įmonę/įstaigą]* kaupiami ir saugomi Lietuvos Respublikos juridinių asmenų registre, atstovaujama *[įrašyti pareigas, vardą, pavardę]*, veikiančio pagal *[įrašyti atstovavimo pagrindą]* (toliau – **Dalyvis**), *[jei tai ūkio subjektų grupė – atitinkami duomenys apie kiekvieną partnerį]*,

toliau kartu sutartyje vadinami **Šalimis**, o kiekvienas atskirai – **Šalimi**,

sudarė šią ikiprekybinio pirkimo „Nanomedžiagomis modifikuoto asfalto mišinio, didinančio automobilių kelių dangų tvarumą, sukūrimas“ III etapo sutartį (toliau – **Sutartis**) ir susitarė dėl žemiau išvardintų sąlygų.

**I. SUTARTIES DALYKAS**

1. Šia Sutartimi Dalyvis įsipareigoja šioje Sutartyje nustatyta tvarka ir sąlygomis sukurti ikiprekybinio pirkimo „Nanomedžiagomis modifikuoto asfalto mišinio, didinančio automobilių kelių dangų tvarumą, sukūrimas“ inovatyviojo produkto bandomąją partiją, apimančią nekomercinės apimties inovatyvių produktų pirkimą (toliau – **Ikiprekybinio pirkimo rezultatas**) ir Ikiprekybinio pirkimo rezultatui pasiekti atlikti šias veiklas: 1. Parengti rekomendacinį aprašą nanomedžiagomis modifikuotų asfalto mišinių įrengimui, kuris turi užtikrinti kelyje paklotos dangos lygiavertiškumą sukurtajai laboratorijoje; 2. Pagaminti nanomedžiagomis modifikuotų asfalto mišinių bandomąją partiją asfalto gamykloje ir įrengti bandomąjį eksperimentinį ruožą (100 m ilgio), įrengiant sukurtą nanomedžiagomis modifikuotą asfalto mišinį PO nurodytame kelio ruože; 3. Nustatyti įrengtos asfalto dangos atitikimą konvencinėms asfalto dangoms keliamiems reikalavimams ir identifikuoti darbų priėmimo metu reikalingus papildomus bandymus ar kitokius reikalavimus; 4. Nustatyti sukurto produkto funkcionavimą realiomis transporto priemonių apkrovų ir klimatinių veiksnių sąlygomis, periodiškai atliekant dangos būklės vizualinę apžiūrą ir visos dangos konstrukcijos ir atskirų jos sluoksnių laikomosios gebos matavimus.
2. Šia Sutartimi PO įsipareigoja šioje Sutartyje nustatyta tvarka ir sąlygomis sumokėti Dalyviui už tinkamai ir laiku sukurtą Ikiprekybinio pirkimo rezultatą.
3. Ikiprekybinio pirkimo rezultatas turi būti sukurtas per **12 mėnesių** nuo Sutarties įsigaliojimo. Ikiprekybinio pirkimo rezultatas ir reikalavimai jo sukūrimui yra numatyti Sąlygų priede Nr. 2 „Techninė specifikacija“.

**II. SUTARTIES KAINA (KAINODAROS TAISYKLĖS) IR MOKĖJIMO SĄLYGOS**

1. Bendra ikiprekybinio pirkimo rezultato sukūrimo vertė *[nurodykite vertę eurais skaičiais ir žodžiais]* iš kurių Dalyviui tenkanti išlaidų dalis yra *[nurodykite vertę eurais skaičiais ir žodžiais]*, o PO tenkanti išlaidų dalis yra *[nurodykite vertę eurais skaičiais ir žodžiais]*. Dalyviui už tinkamai ir laiku sukurtą Ikiprekybinio pirkimo rezultatą PO šioje Sutartyje nustatyta tvarka sumoka *[nurodykite vertę eurais skaičiais ir žodžiais]* (toliau apibendrintai vadinama – **Kaina**).
2. Kaina yra maksimali ir fiksuota. Šalys aiškiai susitaria, kad Kaina yra maksimali PO finansuotina Dalyvio paslaugų dalis. Riziką dėl kitų mokesčių ir išlaidų prisiima Dalyvis. Pakitus mokestinei aplinkai ir atsiradus kitiems mokesčiams ar atsiradus išlaidoms ar dėl bendro kainų lygio pasikeitimo bei paslaugų grupių kainų pokyčių Kaina nebus perskaičiuojama.
3. Paslaugos laikomos suteiktomis tinkamai ir Dalyvis šios Sutartyje nustatyta tvarka ir terminais įgyja teisę gauti šioje Sutartyje nustatyto dydžio Kainą tik po to, kai Dalyvis perleidžia PO Ikiprekybinio pirkimo rezultatą 10 punkte nustatyta tvarka.
4. Jeigu PO nustato, kad Ikiprekybinio pirkimo rezultatas ar jo techniniai, funkciniai, kiekybės ir kokybės kriterijai neatitinka Sutartyje ir ikiprekybinio pirkimo dokumentuose nustatytų reikalavimų, Dalyviui mokėtina Kaina mažinama proporcingai pasiektiems rezultatams.
5. Kainos mažinimas nustatomas bendru rašytiniu Šalių susitarimu. Minėtas susitarimas tarp Šalių privalo būti pasiektas ne vėliau kaip per 15 (penkiolika) darbo dienų, skaičiuojant nuo PO raštiško kreipimosi į Dalyvį informuojant dėl Kainos mažinimo. Šalims nesutarus dėl proporcingai mažinamos Kainos, PO privalo raštu kreiptis į ikiprekybinius pirkimus koordinuojančią organizaciją ir prašyti pasitelkus ekspertus, nustatyti kokia dalimi Kaina turi būti sumažinta.
6. Jeigu Ikiprekybinio pirkimo objektas ar jo techniniai, funkciniai, kiekybės ir kokybės kriterijai neatitinka šioje Sutartyje ir ikiprekybinio pirkimo dokumentuose nustatytų reikalavimų dėl Dalyvio kaltės, Kaina dalyviui nemokama.
7. Šios Sutarties rezultatą PO iš Dalyvio priima pasirašytinai. Priimdama šios Sutarties rezultatą, PO privalo įsitikinti, kad ikiprekybinio pirkimo objektas, jo techniniai, funkciniai, kiekybės ir kokybės kriterijai atitinka ikiprekybinio pirkimo sutartyje ir ikiprekybinio pirkimo dokumentuose nustatytus reikalavimus, ir yra nepažeistos kitos Sutartyje nustatytos sąlygos. PO sumoka Dalyviui už suteiktas tinkamą ir Sutarties sąlygas atitinkanti Ikiprekybinio pirkimo rezultatą ne vėliau kaip per 30 (trisdešimt) kalendorinių dienų nuo PVM sąskaitos-faktūros gavimo dienos ir nuo Ikiprekybinio pirkimo rezultato priėmimo-perdavimo akto (Sąlygų priedas Nr. 6) pasirašymo dienos (nuo vėlesnės iš nurodytų datų). Dalyvis PVM sąskaitą faktūrą turi pateikti PO naudojantis informacinės sistemos „E. sąskaita“ priemonėmis. Dalyviui pateikus PVM sąskaitą-faktūrą kitais būdais ar priemonėmis, bus laikoma, kad PVM sąskaita faktūra nepateikta.

**III. ŠALIŲ TEISĖS IR PAREIGOS**

1. Dalyvis įsipareigoja sukurti Ikiprekybinio pirkimo rezultatą profesionaliai, apdairiai, rūpestingai, vadovaudamasis Sutarties nuostatomis ir teisės aktų reikalavimais ir užtikrinti, kad Ikiprekybinio pirkimo rezultatas atitiks Sąlygų priede Nr. 2 „Techninė specifikacija“ nurodytus reikalavimus, bei vykdyti visas savo pareigas, kylančias iš šios Sutarties, pagal Sutartyje nustatytą tvarką, veikti sąžiningai ir vykdant savo įsipareigojimus pagal šią Sutartį bendradarbiauti su PO.
2. Dalyvis įsipareigoja sudaryti sąlygas PO bei kitoms kompetentingoms institucijoms, kurioms šią teisę suteikia įstatymai ar kiti teisės aktai, tikrinti Sutarties įgyvendinimą.
3. Sutarties vykdymui Dalyvis turi teisę pasitelkti subtiekėją (-us), jeigu savo pasiūlyme Dalyvis nurodo, kad ketina pasitelkti subtiekėją (-us). Dalyvis bet kokiu atveju atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.
4. PO įsipareigoja sumokėti šioje Sutartyje numatytą Kainą Sutartyje nustatyta tvarka ir terminais bei vykdyti visas savo pareigas, kylančias iš šios Sutarties, pagal Sutartyje nustatytą tvarką ir veikti sąžiningai, nepažeisti šios Sutarties ir teisės aktų reikalavimų bei vykdant šią Sutartį bendradarbiauti su Dalyviu.
5. PO ar jo paskirtas atstovas turi teisę gauti iš Dalyvio visą reikiamą informaciją, susijusią su Ikiprekybinio pirkimo rezultato sukūrimu, susipažinti su dokumentais ar informacija, susijusiais su Ikiprekybinio pirkimo rezultatu ir šios Sutarties vykdymu, vykdyti Sutarties vykdymo stebėseną ir patikras vietoje.
6. Šalys sutaria kooperuotis ir bendradarbiauti tarpusavyje, savalaikiai informuoti apie prisiimtų įsipareigojimų vykdymo eigą ir nedelsiant pranešti apie aplinkybes, galinčias sutrukdyti kokybiškai ir laiku įvykdyti prisiimtus įsipareigojimus.

**IV. PATVIRTINIMAI IR GARANTIJOS**

1. Kiekviena iš Šalių pareiškia ir garantuoja kitai Šaliai, kad:

16.1. Šalis turi visas teises, įgaliojimus ir patvirtinimus, reikalingus sudaryti ir vykdyti Sutartį;

16.2. Šalis atliko visus reikalingus teisinius veiksmus, kad ši Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Paslaugoms teikti ar gauti;

16.3. šios Sutarties sudarymas bei vykdymas nepažeidžia (i) atitinkamos Šalies įstatų, veiklos dokumentų; (ii) jai taikomų įstatymų ir kitų teisės aktų; (iii) teismo ar kitų valstybės institucijų sprendimų, aktų ar kitų dokumentų, privalomų atitinkamai Šaliai; (iv) atitinkamos Šalies sudarytų sutarčių ar trečiųjų asmenų atžvilgiu prisiimtų vienašalių įsipareigojimų; (v) atitinkamos Šalies kreditorių teisių.

**V. ATSAKOMYBĖ**

1. Jei Dalyvis dėl savo kaltės vėluoja sukurti Ikiprekybinio pirkimo rezultatą per Sutartyje nustatytą laikotarpį, PO gali, be raštiško įspėjimo ir neprarasdama teisės į kitas savo teisių gynimo priemones pagal Sutartį, pareikalauti 0,02 procento dydžio delspinigių nuo Kainos už kiekvieną uždelstą dieną, skaičiuojant nuo Sutartyje Ikiprekybinio pirkimo rezultato sukūrimo laikotarpio pabaigos iki dienos, kai vėluojamas Ikiprekybinio pirkimo rezultatas buvo faktiškai sukurtas ir perduotas. Delspinigiai gali būti išskaičiuojami iš Dalyviui mokėtinos Kainos.
2. Neatlikusi mokėjimo nustatytais terminais, PO, Dalyviui pareikalavus, privalo sumokėti 0,02 procento dydžio delspinigius nuo laiku nesumokėtos Kainos sumos už kiekvieną uždelstą dieną.
3. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
4. Jei Dalyvis negali laiku ir (ar) tinkamai įvykdyti šioje Sutartyje numatytų įsipareigojimų dėl PO kaltės ir (ar) nuo PO priklausančių aplinkybių ir (ar) dėl bet kokių kitų aplinkybių, nepriklausančių nuo Dalyvio, Dalyviui netaikoma šioje Sutarties dalyje numatyta atsakomybė ir neskaičiuojami delspinigiai.
5. Šalis, nevykdanti ar netinkamai vykdanti savo įsipareigojimus pagal Sutartį, privalo atlyginti kitai Šaliai visus dėl to padarytus tiesioginius nuostolius.
6. Visais atvejais Sutarties Šalis pagal Sutartį atlygina tik tiesioginius nuostolius, o atlyginamų nuostolių dydis negali viršyti Kainos. Šis atsakomybės ribojamas netaikomas tais atvejais, kai nuostoliai kyla dėl Sutarties Šalies tyčinių veiksmų ar didelio neatsargumo.
7. Dalyviui pažeidus Sutartyje numatytus įsipareigojimus (išskyrus Sutarties 8 p. numatytą atvejį), PO turi teisę apie tai raštu informuoti Dalyvį ir numatyti protingą terminą pažeidimams pašalinti. Jeigu Dalyvis nepašalina pažeidimų per PO nurodytą terminą, PO turi teisę vienašališkai nutraukti Sutartį įspėjusi dalyvį ne vėliau kaip prieš 30 dienų ir reikalauti atlyginti dėl pažeidimo patirtus nuostolius.

**VI. SUTARTIES GALIOJIMAS, KEITIMAS, PASIBAIGIMAS IR NUTRAUKIMAS**

1. Sutartis įsigalioja Šalims pasirašius ją ir Dalyviui pateikus Sutarties įvykdymo užtikrinimo dokumentą ir galioja iki visų sutartinių įsipareigojimų įvykdymo arba Sutarties nutraukimo.
2. Sutarties sąlygos, kol Sutartis galioja, negali būti keičiamos, išskyrus tokias Sutarties sąlygas, kurias pakeitus nebūtų pažeisti ikiprekybinių pirkimų principai. Sutarties pakeitimai įforminami papildomu susitarimu, pasirašomu abiejų Sutarties Šalių.
3. Sutartis be joje numatytų nutraukimo atvejų, gali būti nutraukta Lietuvos Respublikos civilinio kodekso ir (ar) kitų teisės aktų nustatyta tvarka ir atvejais.

**VII. NENUGALIMOS JĖGOS APLINKYBĖS**

1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar netinkamą įvykdymą, jeigu Šalis įrodo, kad tai įvyko dėl aplinkybių, kurių Šalis negalėjo kontroliuoti ir protingai numatyti, išvengti ar pašalinti jokiomis priemonėmis, pavyzdžiui, Vyriausybės sprendimai ir kiti aktai, kurie turėjo poveikį Šalies veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės (toliau – **Nenugalimos jėgos aplinkybės**). Esant Nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų įsipareigojimų neįvykdymą ar netinkamą įvykdymą, o įsipareigojimų vykdymo terminas pratęsiamas.
2. Šalis, prašanti ją atleisti nuo atsakomybės, privalo pranešti kitai Šaliai raštu apie Nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, jog sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
3. Pagrindas atleisti Šalį nuo atsakomybės atsiranda nuo Nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo atlyginti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
4. Jei Nenugalimos jėgos aplinkybės trunka ilgiau kaip 30 (trisdešimt) kalendorinių dienų, bet kuri Šalis turi teisę nutraukti Sutartį įspėdama apie tai kitą šalį prieš ne vėliau kaip prieš 10 (dešimt) kalendorinių dienų iki Sutarties nutraukimo dienos.

**VIII. SUTARTIES VYKDYMO UŽTIKRINIMAS**

1. Dalyvis ne vėliau kaip per 5 (penkias) darbo dienas nuo Sutarties pasirašymo dienos privalo Sutarties įvykdymo užtikrinimui pateikti Lietuvos Respublikoje ar užsienyje registruoto banko garantiją arba draudimo bendrovės laidavimo raštą, tai kaip tai numatyta ikiprekybinio pirkimo sąlygose. Užtikrinimo vertė turi būti ne mažesnė kaip ikiprekybinio pirkimo sąlygų 52.3 punkte nurodyto dydžio suma. Sutartis įsigalioja tik Dalyviui pateikus reikalaujamą Sutarties įvykdymo užtikrinimą.

**IX. NAUDOJIMASIS INTELEKTINĖS NUOSAVYBĖS TEISĖMIS**

1. Intelektinės nuosavybės objektai, kurie sukuriami ar atsiranda Dalyviui dalyvaujant ikiprekybiniame pirkime ir (ar) teikiant Mokslinių tyrimų ir eksperimentinės plėtros (toliau – **MTEP**) paslaugas arba prieš tai, jeigu juos Dalyvis naudoja per ikiprekybinį pirkimą ir (ar) teikdamas MTEP paslaugas, priklauso Dalyviui.
2. Dalyvis privalo suteikti PO neribotą teisę neatlygintinai naudotis ikiprekybinio pirkimo metu sukurtais intelektinės nuosavybės objektais, o trečiosioms šalims – neišimtinę teisę (pavyzdžiui, licenciją rinkos sąlygomis).

**X. NAUDOJIMASIS MATERIALIĄJA IKIPREKYBINIO PIRKIMO METU SUKURTA NUOSAVYBE**

1. Jeigu Dalyvio ikiprekybiniame pirkime sukurti Ikiprekybinio pirkimo rezultatai yra neatsiejamai susiję materialiąja nuosavybe (sukurtas inovatyviojo produkto prototipas ar bandomoji inovatyviojo produkto partija), Dalyvis privalo perduoti šią nuosavybę PO.
2. Apie materialiosios nuosavybės perdavimą pažymima Ikiprekybinio pirkimo rezultato priėmimo-perdavimo akte (Sąlygų priedas Nr. 6).

**XI. KITOS SĄLYGOS**

1. Šalys pripažįsta, kad sudarydamos šią Sutartį išreiškia savo valią būti saistomomis šios Sutarties.
2. Sutartis yra sudaryta bei turi būti vykdoma ir aiškinama pagal Lietuvos Respublikos įstatymus ir jai taikoma Lietuvos Respublikos teisė.
3. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
4. Jei Dalyvis Sutarties vykdymui pasitelkia subtiekėją (-us), kuris (-e) netinkamai vykdo įsipareigojimus Dalyviui, taip pat tuo atveju, kai subtiekėjas (-ai) nepajėgus vykdyti įsipareigojimų Dalyviui dėl iškeltos bankroto bylos ir (ar) panašios padėties, Dalyvis gali pakeisti subtiekėją (-us). Apie tai jis privalo raštu informuoti PO šioje Sutartyje nustatyta tvarka, nurodydamas subtiekėjo (-ų) pakeitimo priežastis. Subtiekėjo (-ų) pakeitimui Šalys sudaro susitarimą dėl subtiekėjo (-ų) pakeitimo. Ši Sutarties sąlyga taikoma tuomet, jei pasiūlyme Dalyvis nurodo, kad ketina pasitelkti subtiekėją (-us).
5. Kiekviena Šalis be išankstinio rašytinio kitos Šalies sutikimo įsipareigoja neatskleisti per ikiprekybinį pirkimą gautos konfidencialios informacijos tretiesiems asmenims ne mažiau kaip 4 metus nuo paskutinio ikiprekybinio pirkimo sutarties vykdymo rezultatų perdavimo.
6. Ginčai sprendžiami derybų būdu, o nepavykus išspręsti ginčo per 30 (trisdešimt) kalendorinių dienų nuo ginčo pradžios dienos (ginčo pradžios diena laikoma diena, kai viena Sutarties Šalis gauna kitos Šalies Sutartyje nustatyta tvarka pateiktą pretenziją), jis bus nagrinėjamas įstatymų nustatyta tvarka kompetentingame teisme.
7. Šalys susitaria, kad visas susirašinėjimas tarp Šalių bus vykdomas lietuvių kalba. Visi pranešimai ir kitas susirašinėjimas, kuriuos Šalis gali pateikti kitai Šaliai pagal šią Sutartį, bus laikomi galiojančiais ir įteiktais tinkamai, jeigu yra gautas patvirtinimas apie gavimą arba išsiųsti registruotu paštu, faksu, el. paštu Šalių Sutartyje nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.
8. Jei pasikeičia Šalies adresas ir (ar) kiti kontaktiniai ar atsiskaitymo duomenys, Šalis privalo informuoti kitą Šalį apie įvyksiantį tokių duomenų pasikeitimą, pranešdama ne vėliau kaip prieš 3 (tris) darbo dienas. Jei Šalis nesilaiko pranešimo pareigos, laikoma, kad kita Šalis tinkamai įvykdė savo pareigas, jei jas vykdė remdamasi paskutiniais jai žinomais kontaktiniais ir (ar) atsiskaitymo duomenimis.
9. Ši Sutartis sudaryta dviem vienodą teisinę galią turinčiais egzemplioriais lietuvių kalba, po vieną egzempliorių kiekvienai Šaliai.
10. Neatskiriama šios Sutarties dalis yra „Techninė specifikacija“ (Sąlygų priedas Nr. 2), „Ikiprekybinio pirkimo rezultato priėmimo-perdavimo akto forma“ (Sąlygų priedas Nr. 6) ir „Dalyvio pasiūlymas“ (Sąlygų priedas Nr. 3).

|  |  |
| --- | --- |
| **PERKANČIOJI ORGANIZACIJA** | **DALYVIS** |
| Lietuvos automobilių kelių direkcijaprie Susisiekimo ministerijos |  |
| Įstaigos kodas 188710638 |  |
| J. Basanavičiaus g. 36LT-03109 Vilnius |  |
| El. paštas lakd@lakd.lt |  |
| Telefonas (8 5) 232 9600 |  |
| A.s. LT 37 7300 0100 0245 6303 |  |
| AB „Swedbank“, 73000 |  |
| Lietuvos automobilių kelių direkcijos prie Susisiekimo ministerijos............................................................. | ............................................................. |
| A.V.  | A.V. |

6 priedas

**„NANOMEDŽIAGOMIS MODIFIKUOTO ASFALTO MIŠINIO, DIDINANČIO AUTOMOBILIŲ KELIŲ DANGŲ TVARUMĄ, SUKŪRIMAS“ IKIPREKYBINIO PIRKIMO *[NURODYTI ETAPĄ]* REZULTATO PRIĖMIMO-PERDAVIMO AKTAS**

20\_\_ m. \_\_\_\_\_\_\_\_\_\_\_\_\_ \_\_ d.

Vilnius

Lietuvos automobilių kelių direkcija prie Susisiekimo ministerijos, juridinio asmens kodas 188710638, kurios registruota buveinė yra J. Basanavičiaus g. 36, LT-03109 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama *[įrašyti pareigas, vardą, pavardę]*, veikiančio pagal Lietuvos automobilių kelių direkcijos prie Susisiekimo ministerijos nuostatus, patvirtintus Lietuvos Respublikos susisiekimo ministro 2006 m. lapkričio 30 d. įsakymu Nr. 3-457 **priima**, o

*[įrašyti dalyvio pavadinimą]*, juridinio asmens kodas *[įrašyti]*, kurios registruota buveinė yra [*įrašyti pilną adresą*] duomenys apie *[įmonę/įstaigą]* kaupiami ir saugomi Lietuvos Respublikos juridinių asmenų registre, atstovaujama *[įrašyti pareigas, vardą, pavardę]*, veikiančio pagal *[įrašyti atstovavimo pagrindą]*, **perduoda**

Ikiprekybinio pirkimo „Nanomedžiagomis modifikuoto asfalto mišinio, didinančio automobilių kelių dangų tvarumą, sukūrimas“ rezultatą(-us) *[nurodyti]*, taip kaip tai numatyta 201[...] m. [...] [...] d. ikiprekybinio pirkimo „Nanomedžiagomis modifikuoto asfalto mišinio, didinančio automobilių kelių dangų tvarumą, sukūrimas“ *[nurodykite ikiprekybinio pirkimo etapą]* sutartyje Nr. [...] (toliau – Sutartis).

|  |  |
| --- | --- |
| ***[nurodykite ikiprekybinio pirkimo etapą]* atliktos veiklos** | Apimtis, Eur |
|  |  |
| Iš viso: |  |

Šiuo aktu sutarties šalys patvirtina, kad neturi viena kitai pretenzijų dėl Sutartyje numatytų įsipareigojimų vykdymo. Šis pareiškimas neapima atvejų, kai ikiprekybinio pirkimo rezultato(-ų) priėmimo-perdavimo metu negalima pastebėti jų trūkumų.

Aktas sudarytas dviem egzemplioriais – po vieną kiekvienai iš Sutarties šalių.

|  |  |
| --- | --- |
| **PERKANČIOJI ORGANIZACIJA** | **DALYVIS** |
| Lietuvos automobilių kelių direkcijaprie Susisiekimo ministerijos |  |
| Įstaigos kodas 188710638 |  |
| J. Basanavičiaus g. 36LT-03109 Vilnius |  |
| El. paštas lakd@lakd.lt |  |
| Telefonas (8 5) 232 9600 |  |
| A.s. LT 37 7300 0100 0245 6303 |  |
| AB „Swedbank“, 73000 |  |
| Lietuvos automobilių kelių direkcijos prie Susisiekimo ministerijos............................................................. | ............................................................. |
| A.V.  | A.V. |

1. Pagal Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programą, patvirtintą Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos patvirtinimo“. [↑](#footnote-ref-1)